به‌رزو پیرۆزو پاک و بڵنده ئه‌و زاته‌ی که قورئانی دابه‌زاندووه تا ببێته جیاکه‌ره‌وه‌ی ڕاست و ناڕاست، بۆ سه‌ر به‌نده‌ی خۆی (محمد صلی الله علیه وسلم) تا ببێته هۆشیار که‌ره‌وه‌و بێدارکه‌ره‌وه‌ی دانیشتوانی جیهان له هه‌موو سه‌رده‌مێکدا.\nئه‌و زاته‌ی که هه‌موو ئاسمانه‌کان و زه‌وی موڵکی ئه‌وه‌و هه‌ر ئه‌و خاوه‌نیانه، که‌سیشی نه‌کردووه به ڕۆڵه‌ی خۆی و که‌سی نه‌کردووه به شه‌ریک و هاوبه‌ش له مه‌ودای موڵک و ده‌سه‌ڵاتیدا، هه‌موو شتێکی دروستکردووه به ئه‌ندازه‌و قه‌باره و شێوه و تام و بۆن و ڕه‌نگ و جیاوازی هه‌مه جۆر... هتد، نه‌خشه‌ی ڕێک و پێکی بۆ هه‌موو شتێک داناوه (به شێوه‌یه‌ک که پێویستیه‌کانی ئاده‌میزاد دابین بکه‌ن و له خزمه‌تیدا بن).\nکه‌چی هاوه‌ڵگه‌ران له جیاتی ئه‌و زاته شتانێکی تریان کردووه به خوای خۆیان که هیچ دروست ناکه‌ن و هیچیان پی به‌دی ناهێنرێت، به‌ڵکو خۆیان دروست ده‌کرێن، (ته‌نانه‌ت) ناتوانن سودێک یان زه‌ره‌رێک به خۆیان بگه‌یه‌نن، هه‌روه‌ها نه مردنیان به ده‌سته، نه ژیان، نه زیندوو کردنه‌وه.\nئه‌وانه‌ی بێ باوه‌ڕ بوون وتویانه: ئه‌م قورئانه درۆیه‌ک نه‌بێت که (محمد صلی الله علیه وسلم) خۆی هه‌ڵیبه‌ستووه، شتێکی تر نی‌یه، که‌سانی تریش یارمه‌تیانداوه، به ڕاستی ئه‌وانه (به‌و گوفتاره‌یان) سته‌م و بوختانێکی گه‌وره ده‌که‌ن و قسه‌یه‌کی ناڕه‌وایان کردووه.\nهه‌روه‌ها وتویانه: ئه‌م قورئانه داستانی پێشینه‌کانه‌و داوای نوسینه‌وه‌یانی کردووه، به‌یانیان و ئێواران به‌سه‌ریدا ده‌یخویننه‌وه!!\nتۆ ئه‌ی (محمد صلی الله علیه وسلم) بڵێ: ئه‌و زاته‌ی ئه‌م قورئانه‌ی دابه‌زاندووه به هه‌موو نهێنیه‌ک ده‌زانێت له ئاسمانه‌کان و زه‌ویدا، هه‌ر ئه‌ویش هه‌میشه‌و به‌رده‌وام لێخۆشبوو میهره‌بانه.\nئه‌وانه‌ی بێ باوه‌ڕن ده‌ڵێن: ئه‌م پێغه‌مبه‌ره چییه‌تی، خواردن ده‌خوات و به‌بازاڕدا ده‌ڕوات و ده‌گه‌ڕێت، ده‌بوایه فریشته‌یه‌ک بۆ لای دابه‌زییایه!! تائه‌ویش له‌گه‌ڵیدا خه‌ڵکی بێداربکاته‌وه‌و (له‌سه‌ره‌نجامی سه‌رپێچی) بیانترسێنێت!!.\nیاخود گه‌نجینه‌یه‌کی له ئاسمانه‌وه بۆ فڕێ بدرایه، یاخود باخ و باخات و بێستانێکی تایبهتی ببوایه و لێی بخواردایه، به‌ڵکو سته‌مکاران ده‌ڵێن به ئیمانداران: ئێوه ته‌نها شوێن پیاوێکی جادوو لێکراو نه‌بێت، شوێن که‌سی تر نه‌که‌وتوون؟!\n(له‌حاڵه‌تێکدا) ئه‌و زاته مه‌زن وپیرۆزه، زاتێکه که ئه‌گه‌ر بیه‌وێت زۆر له‌وه‌ی که خوانه‌ناسان باسی ده‌که‌ن چاکترت پێ ده‌به‌خشێت.. باخ وباخاتی (جوان و ڕازاوه‌ت هه‌رله دنیادا بۆ ده‌ڕه‌خسێنێت) که چه‌نده‌ها ڕووبار به‌ژێر دره‌خته‌کانیدا ده‌ڕوات، هه‌روه‌ها کۆشک و ته‌لاری به‌رزو بڵندت پێ ده‌به‌خشێت.\nنه‌خێر، (ڕه‌خنه‌کانیان به‌جێ نی‌یه)، ئه‌گینا ئه‌وان بڕوایان هه‌ر به‌قیامه‌ت نیه، ئێمه‌ش ئاگری بڵێسه‌دارمان بۆ ئه‌و که‌سانه ئاماده‌کردووه که بڕوایان به قیامه‌ت نیه.\nکاتێک هه‌ر له دووره‌وه ئه‌و ئاگره بڵێسه‌داره خوانه‌ناسان ده‌بینێت، ده‌نگی خه‌شم و قین و هه‌ناسه‌ی داخ له دڵی ده‌بیستن.\nهه‌رکاتێک ئه‌وانه به کۆت و زنجیره‌وه فڕێ ده‌درێنه ناو شوێنێکی ته‌نگه‌به‌ره‌وه له دۆزه‌خدا، داوای مه‌رگ و تیاچوون ده‌که‌ن و مردن به ئاوات ده‌خوازن له‌وێ.\n(ئه‌وسا پێییان ده‌وترێت) ئه‌مڕۆ داوای ته‌نها مردنێک مه‌که‌ن، به‌ڵکو داوای مردنی زۆر بێ شومار بکه‌ن و ئاواتی بۆ بخوازن!!\nئه‌ی پێغه‌مبه‌ر (صلی الله علیه وسلم) پێیان بڵێ: باشه، ئه‌و حاڵه چاکتره، یان به‌هه‌شتی هه‌میشه و به‌رده‌وام که به‌ڵێن دراوه به خواناسان وپارێزکاران، هه‌ر ده‌مێکیشه ئاماده کراوه بۆیان، که پاداشته‌و سه‌رئه‌نجام.\nله‌وبه‌هه‌شته‌دا هه‌رچی داوای بکه‌ن بۆیان ئاماده‌یه هاوڕێ له‌گه‌ڵ ژیانی نه‌بڕاوه‌دا، ئه‌وه‌ش به‌ڵێنێکه له‌لایه‌ن په‌روه‌ردگارته‌وه و خۆی به‌ر پرسیار کردووه لێی.\nڕۆژێک دێت خوا بێ باوه‌ڕان کۆده‌کاته‌وه و هه‌موو ئه‌و شتانه‌ش که له‌جیاتی خوا ده‌یانپه‌رست، ئه‌وسا (خوا ڕوو به‌په‌رستراوه‌کان) ده‌فه‌رموێت: ئایا ئێوه ئه‌و به‌ندانه‌ی منتان گومڕا کرد؟ یاخود خۆیان ڕێبازی ڕاستیان وێڵ کرد و گومڕا بوون؟.\n(ئه‌وسا به‌سه‌ر گه‌ردانه‌کان ده‌وترێت) ئه‌وه‌ته په‌رستراوه‌کان گوفتاری ئێوه‌یان به درۆ خسته‌وه، ئیتر نه ده‌توانن له سزای خوایی خۆتان ده‌رباز بکه‌ن، نه ده‌توانن پشتیوانێک به ده‌ست بهێنن، جا هه‌ر که‌ستان بیه‌وێت سته‌مێک بکات، ئه‌وه ئێمه سزایه‌کی سه‌خت و گه‌وره وسامناکی پێ ده‌چێژین.\nئێمه پێش تۆ (ئه‌ی محمد صلی الله علیه وسلم) هیچ که‌سێکمان له پێغه‌مبه‌ران ڕه‌وانه نه‌کردووه که خواردنیان نه‌خواردبێت، یان به بازاڕدا نه‌گه‌ڕابن، ئێمه هه‌ندێک له ئێومان کردۆته هۆی تاقیکردنه‌وه‌ی هه‌ندێکی ترتان.. ئایا خۆده‌گرن و خۆڕاگر ده‌بن، بێگومان په‌روه‌ردگاری تۆ هه‌میشه و به‌رده‌وام بینایه (به هه‌ڵسوکه‌وتی به‌نده‌کانی).\nئه‌وانه‌ی به ئومێدی دیداری ئێمه نین وتیان: ئه‌وه بۆ فریشه دانه‌به‌زێنرا بۆ لامان (تا دڵنیا بین له حه‌قیقه‌تی قورئان و پێغه‌مبه‌ر) یاخود په‌روه‌ردگارمان به چاوی خۆمان ببینین، سوێند به خوا بێگومان ئه‌وانه له ده‌روونی خۆیاندا خۆیان به‌گه‌وره ده‌زانن، له سنوور ترازاون و سه‌رکه‌شیان بێ ئه‌ندازه‌یه.\nئه‌و ڕۆژه‌ی که فریشته کان ده‌بینن هیچ جۆره مژده‌یه‌ک بۆ تاوانباران نیه (بۆیه به کزی و خه‌جاڵه‌تی و که‌ساسیه‌وه) ده‌ڵێن: خۆزگه بۆ په‌نایه‌ک، یان شوێنێکی داڵده‌دارو پارێزراو!!\nکاتێک هاتین و ته‌ماشای ئه‌وه‌مان کرد که کردوویانه (هه‌مووی تاوان بوو) به‌ربامانداو کردمانه ته‌پوتۆزێکی په‌رش و بڵاو.\nبه‌هه‌شتیه‌کان له‌و ڕۆژه‌دا جێگه‌و ڕێگه‌یان زۆر خۆش و ڕازاوه‌یه و شوێنی حه‌وانه‌وه‌یان چاک و له‌باره.\nڕۆژێک دێت ئاسمان له‌ت وپه‌ت ده‌بێت به هۆی هه‌ورێکی تایبه‌تی‌یه‌وه، به‌ڕاستی فریشته‌کانیش داده‌به‌زێنرێن ده‌سته ده‌سته و گرۆ گرۆ به شێوه‌یه‌کی تایبه‌ت.\nئه‌و ڕۆژه ئیتر موڵک و ده‌سه‌ڵاتداری ڕاسته‌قینه به ده‌ست خوای میهره‌بانه، بێگومان ئه‌و ڕۆژه ڕۆژێکی زۆر سه‌خت و دژوار ده‌بێت له‌سه‌ر بی باوه‌ڕ و خوانه‌ناسان (زۆر په‌شیمان ده‌بن).\nڕۆژێک دێت سته‌مکار قه‌پ ده‌کات به‌هه‌ردوو ده‌ستی خۆیدا وگاز له هه‌ردوو ده‌ستی خۆی ده‌گرێت (له په‌شیمانیدا و) ده‌ڵێت: خۆزگه له‌گه‌ڵ پێغه‌مبه‌ردا ڕێبازی ئیمانم بگرتایه.\nمه‌رگ بۆ خۆم، خۆزگه فڵان که‌سم نه‌کردایه‌ته هاوه‌ڵ و دۆستی خۆم (چونکه سه‌ری لێشێواندم).\nبه‌ڕاستی گومڕاو وێلی کردم له به‌رنامه‌ی خوا دوای ئه‌وه‌ی پێم ڕاگه‌یه‌نرا بوو، شه‌یتان هه‌میشه و به‌رده‌وام هانی مرۆڤ ده‌دات بۆ گوناهو تاوان، له‌کاتی ته‌نگانه‌شدا پشتی به‌رده‌دات.\n(دوای دوور که‌وتنه‌وه‌ی ئوممه‌ت له قورئان) پیغه‌مبه‌ر صلی الله علیه وسلم سکاڵا ده‌کات و ده‌فه‌رموێت: په‌روه‌ردگارا به‌ڕاستی قه‌ومه‌که‌م وازیان له‌م قورئانه هێناوه و پشت گوێیان خستووه و گرنگی پێ ناده‌ن.\nهه‌ر به‌و شێوه‌یه‌ی (که تۆ ئه‌ی محمد صلی الله علیه وسلم دژایه‌تی ده‌کرێیت) بۆ هه‌ر پێغه‌مبه‌رێک دوژمن و مڵۆزممان له تاوانباران فه‌راهه‌م هێناوه، (به‌ڵام دلنیابه که)په‌روه‌ردگات به‌سه که ڕێنموویت بکات و پشتیوانیت لێ بکات.\nکافره‌کان (بیانوویه‌کی تریان گرت و) وتیان: ئه‌وه بۆ قورئان به یه‌ک که‌ڕه‌ت بۆی ڕه‌وانه ناکرێت، بێگومان ئێمه هه‌ر به‌و شێوه‌یه ڕه‌وانه‌ی ده‌که‌ین، تا دڵی تۆ زیاتر دڵنیا بکه‌ین، به‌رده‌وام به‌جوانی دایده‌ڕێژین و ده‌یگه‌یه‌نین.\nخوانه‌ناسان هیچ ڕه‌خنه‌یه‌کت لێ ناگرن، له به‌رامبه‌ریه‌وه ئێمه حه‌قیقه‌ت و ڕاستیمان بۆ تۆ نه‌هێنا بێت و به‌جوانی هه‌موو شتێکت بۆ ڕوون نه‌که‌ینه‌وه.\nئه‌و تاوانبارانه‌ی (دژایه‌تی به‌رنامه‌ی خوا ده‌که‌ن)، له‌سه‌ر ڕووخساریان کێش ده‌کرێن بۆ دۆزه‌خ و تیایدا کۆده‌کرێنه‌وه، ئا ئه‌وانه ناخۆشترین جێگه‌یان هه‌یه، چونکه گومڕاترین ڕێبازیان کاتی خۆی گرتبووه به‌ر.\nسوێند به خوا بێگومان ئێمه کاتی خۆی کتێبی ته‌وراتمان به‌خشی به موسا و هاروونی برایشیمان کرده وه‌زیرو یاریده‌ده‌ری.\nئه‌وسا پیمان وتن: هه‌ردووکتان بچن بۆ سه‌ر ئه‌و قه‌ومه‌ی که ئایه‌ته‌کانی ئیمه به‌درۆ ده‌زانن و بڕوای پێ ناکه‌ن (ئه‌وسا دوای ساڵه‌ها سه‌رکه‌شی و یاخی بوون) به توندو تیژی تێکمان شکاندن به‌سه‌ر یه‌کداو له‌ناومان بردن.\nقه‌ومی_ نوح_یش کاتێک به‌رنامه‌ی پێغه‌مبه‌رانیان به‌درۆ زانی (چونکه بڕوا نه بوون به پێغه‌مبه‌رێک بڕوا نه‌بوونه به هه‌موویان) ئه‌وسا ئێمه نوقمی زریانه‌که‌مان کردن و کردمانن به په‌ندو عیبره‌ت بۆ خه‌ڵکی و سزایه‌کی به ئێشمان بۆ سته‌مکاران ئاماده کردووه.\nهه‌روه‌ها هۆزی عاد و ثمود خاوه‌ن چاڵ و بیره‌کان، چه‌نده‌ها قه‌ومی زۆری تریش له نێوانیاندا (که خوانه‌ناس بوون له‌ناومان بردن، سته‌مکارانی هه‌موو سه‌رده‌مێک له ده‌ستی به توانای ئێمه ده‌رناچن).\nبۆ هه‌مووانیان نمونه‌مان هێنایه‌وه (ساڵه‌های دوورو درێژ پێغه‌مبه‌ره‌که‌یان له‌ناویاندا بوو، به‌ڵام که هه‌ر ڕێبازی بێ‌باوه‌ڕیان به‌رنه‌دا) هه‌مووانیانمان به سه‌ختی له ناو برد و وردو خاشمان کردن.\nخۆ (قوره‌یشیه‌کان و خه‌ڵکێکی زۆر) سه‌ردانی ئه‌و شارۆچکه‌یان کردووه که‌کاتی خۆی به‌رد بارانی سه‌خت و دژواری به‌سه‌ردا باری، ئایا ئاسه‌واری ئه‌و کاول کاریه‌یان نه‌بینیووه؟ نه‌خێر هۆی نه بینین نی‌یه، به‌ڵکو ئه‌وانه به‌ته‌مای لێپرسینه‌وه و زیندوو بوونه‌وه نین؟\nئه‌ی پێغه‌مبه‌ر صلی الله علیه وسلم کاتێک خوانه‌ناسان تۆ ده‌بینن بێجگه له گاڵته پێکردنت نه‌بێت هیچ ڕێزيکت بۆ دانانێن ده‌ڵێن: ئا ئه‌مه‌یه که خوا کردوویه‌تی به پێغه‌مبه‌رو ڕه‌وانه‌ی کردووه؟!\nهه‌روه‌ها ده‌ڵێن: خه‌ریک بوو له په‌رستنی خواکانمان وێڵمان بکات، ئه‌گه‌ر ئێمه خۆڕاگر نه‌بووینایه له سه‌ر په‌رستنیان، جا له داهاتوودا چاک بۆیان ده‌رده‌که‌وێت، کاتێک که سزاو ئازار ده‌بینن کێ زۆر گومڕاو سه‌رلێشێواوه؟!\nئایا نابینیت ئه‌و که‌سه‌ی که ئاره‌زووی خۆی کردۆته خوای خۆی (شوێن نه‌فسی به‌دکردار که‌وتووه) ئایا تۆ ده‌توانیت ئه‌وانه بپارێزیت له لادان و سه‌رکه‌شی؟! (یاخود سنوورێکیان بۆ دابنێیت؟ خه‌مت نه‌بێ بۆ کوێ ده‌چن؟).\nئایا واده‌زانیت زۆربه‌ی ئه‌وانه ڕاستیه‌کان ده‌بیستن، یان بیرو هۆشیان ده‌خه‌نه کار؟ ئه‌وانه ماڵات نه بێت، هیچی تر نین، به‌ڵکو گومڕاتریشن له ماڵات.\nئایا نابینیت چۆن په‌روه‌ردگارت سێبه‌ر درێژ ده‌کاته‌وه، ئه‌گه‌ر بیویستایه جێگیری ده‌کرد، پاشان خۆریشمان کردووه به‌به‌ڵگه و نیشانه له‌سه‌ر سێبه‌ر (به هۆیه‌وه دیمه‌نی جوانی جۆراو جۆر به دروست کراوان ده‌به‌خشن).\nله‌وه‌ودوا به شێنه‌یی ئه‌و سێبه‌ره بۆ لای خۆمان ده‌گێڕینه‌وه و ده‌یگرینه‌وه (دیاره که خوا ده‌یه‌وێت له ڕێگه‌ی ئه‌و دیارده‌یه‌وه زاتی مه‌زنی فه‌رامۆش نه‌که‌ین).\nهه‌ر ئه‌و زاته‌یه که شه‌وی کردووه به پۆشاک بۆتان و خه‌ویشی کردووه به هۆی ماتیی و بێ ده‌نگیی و ئارامیی و ڕۆژیشی کردووه به هۆی بڵاو بوونه‌وه و کار و کۆشش.\nهه‌ر ئه‌و زاته‌یه که بای شه‌ماڵ ده‌نێرێت که مژده‌یه‌که له‌لایه‌ن خوای میهره‌بانه‌وه، (ئینجا ده‌فه‌رمووێت): ئێمه‌ش له ئاسمانه‌وه ئاوێکی پاک و خاوێنمان باراندووه (به شێوه‌ی باران و به‌فرو ته‌رزه)...\nتا به‌هۆیه‌وه سه‌رزه‌وی نیشتمانی مردوو زیندوو بکه‌ینه‌وه، هه‌تا ئاوی خواردنه‌وه‌ش ببه‌خشین به ماڵات و خه‌ڵکانێکی زۆر که دروستمان کردوون.\nسوێند به خوا ئێمه قورئانمان ڕاگه‌یاندوه و به چه‌نده‌ها شێوه خستومانه‌ته به‌رده‌میان تا یاداوه‌ری وه‌ربگرن، که‌چی زۆربه‌ی خه‌ڵکی هه‌ر ڕێبازی بێ باوه‌ڕی ده‌گرنه به‌ر، هه‌ر شوێنی بێ‌باوه‌ڕی ده‌که‌ون و هیچی تر.\nخۆ ئه‌گه‌ر بمانویستایه بۆ هه‌ر شارو شارۆچکه‌یه‌ک پێغه‌مبه‌رێک و یادخه‌ره‌وه‌یه‌کمان ڕه‌وانه ده‌کرد.\n(تۆ ئه‌ی پێغه‌مبه‌ر به‌رده‌وام به له‌سه‌ر گه‌یاندنی په‌یامه‌که‌ت) و به گوێی بێ باوه‌ڕان مه‌که و ملکه‌چیان مه‌به و به‌م قورئانه هه‌وڵ و کۆشش و خه‌باتێکی گه‌وره‌یان له‌گه‌ڵدا بکه.\nهه‌ر ئه‌و زاته‌یه که ئاوی دوو ده‌ریا یان دوو ڕووبار له پاڵ یه‌کدا (وه‌ک خۆیان ده‌هێلێته‌وه و تێکه‌ڵ نابن، چونکه چڕیان جیاوازه)، ئه‌مه‌یان شیرین و خۆش و سازگار، ئه‌وی تریان تفت و تاڵه، له نێوانیاندا به‌ربه‌ست و کۆسپی فه‌راهه‌م هێناوه ناهێڵێت تیکه‌ڵ ببن.\nهه‌ر ئه‌و زاته‌یه که ئاوی (مه‌نی) به‌شه‌ر دروست ده‌کات (له‌وه‌ودواش زۆربه‌ی پێکهاته‌ی له‌شی هه‌ر ئاوه) و کردوویه‌تی به هۆی خزمایه‌تی (له ڕێگه‌ی پیاوه‌وه کۆمه‌ڵێک خزم دروست ده‌بێت هه‌روه‌ها له ڕێگه‌ی ئافره‌ته‌وه کۆمه‌ڵێک)، بێگومان په‌روه‌ردگاری تۆ به‌رده‌وام ده‌سه‌ڵاتی بێ سنووره (له هه‌موو بوارێکدا).\nخوانه‌ناسان له جیاتی خوا شتیک ده‌په‌رستن که نه سوودیان پێده‌گه‌یه‌نێت نه زیان و هه‌میشه و به‌رده‌وام بێ‌باوه‌ڕ دژ به به‌رنامه‌ی په‌روه‌ردگاری ده‌وه‌ستێت.\nئه‌ی محمد صلی الله علیه وسلم تۆمان ڕه‌وانه کردووه، مه‌گه‌ر بۆ ئه‌وه‌ی مژده‌ده‌ر بیت به (ئیمانداران) ترسێنه‌ر بیت (بۆ بێ‌باوه‌ڕان).\nبه‌و خه‌لکه بڵێ: من هیچ کرێ و پاداشتێکم له ئێوه ناوێت جگه جگه له‌وه که ڕی نیشانده‌رم بۆ ئه‌و که‌سه‌ی ده‌یه‌وێت ڕێگه‌ی به‌ره‌و په‌روه‌ردگاری بگرێته‌به‌رو مه‌به‌ستی ڕه‌زامه‌ندی ئه‌و بێت.\nتۆ ئه‌ی محمد صلی الله علیه وسلم، پشت ببه‌سته به‌و زاته‌ی که هه‌میشه زیندووه و هه‌رگیز نامرێت، به‌رده‌وام ته‌سبیحات و سوپاس و ستایشی بکه، ئه‌وه‌نده به‌سه بۆ ئه‌و زاته که به هه‌موو گوناهو تاوانی به‌نده‌کانی ئاگایه و (هیچی لێ په‌نهان نیه).\nئه‌و زاته‌ی که ئاسمانه‌کان و زه‌وی و هه‌رچی وا له نێوانیاندایه له ماوه‌ی شه‌ش ڕۆژدا دروستی کردووه، له‌وه‌ودوا له‌سه‌ر عه‌رش وته‌ختی فه‌رمانڕه‌وایی وه‌ستاوه (سه‌رنجی ئایه‌تی_2_سوره‌تی- الرعد- بده)، خوا په‌روه‌ردگارێکی میهره‌بانه، (جا بۆ تێگه‌یشتن له ورده‌کاری و گرنگی به‌دیهێنراوه‌کانی له جیهانی ئه‌ستێره‌کان و کۆمه‌ڵه‌ی خۆر و ئاده‌میزاد و گیانله‌به‌ران و ڕووه‌ک و... هتد) له که‌سێکی ئاگاو زانا بپرسه!!\nکاتێک به خوانه‌ناسان بوترێت سوژده ببه‌ن بۆ خوای میهره‌بان (ئه‌و نه‌فامانه به‌سه‌رکه‌شیه‌وه) ده‌ڵێن: ڕه‌حمان کێیه؟ خوای میهره‌بان کامه‌یه؟ ئایا سوژده به‌رین بۆ که‌سێک که تۆ فه‌رمانمان پێ ده‌ده‌یت؟! تا بێت فه‌رمانی خوا زیاتر ئه‌وانه ته‌ره‌و وێڵ ده‌کات.\nزۆر گه‌وره‌و مه‌زنه ئه‌و زاته‌ی له ئاسماندا چه‌نده‌ها خولگه‌ی گه‌وره‌ی (بۆ هه‌ساره‌و ئه‌ستێره‌کان) به‌دیهێناوه، هه‌روه‌ها چرایه‌کی پڕشنگدار، که خۆره و مانگێکی ڕوناکیشی بۆ زه‌وی دابین کردووه.\nخوا؛ ئه‌و زاته‌یه که شه‌و و ڕۆژی به شوێن یه‌کدا ڕێکخستووه که فرسه‌تێکه بۆ ئه‌و که‌سه‌ی که ده‌یه‌وێت یاداوه‌ری وه‌ربگرێت و ده‌یه‌وێت سوپاسگوزاری ئه‌نجام بدات.\nبه‌نده‌کانی خوای میهره‌بان ئه‌و که‌سانه‌ن که زۆر به هێمنی و سه‌لاری به‌سه‌ر زه‌ویدا ده‌ڕۆن، کاتێکیش نه‌فامان به قسه و قسه‌ڵۆکی ناخۆش به‌ره‌نگاریان ده‌بن، له وه‌ڵامیاندا ده‌ڵێن: سڵاو (ڕه‌وشت به‌رزی خۆیان ده‌نوێنن).\nئه‌وانه‌ی که شه‌وگار بۆ په‌روه‌ردگاریان به سوژده و وه‌ستاون و نوێژ ده‌به‌نه سه‌ر.\nئه‌وانه‌ی که ده‌ڵێن: په‌روه‌ردگارا، له‌سزای ئاگری دۆزه‌خ به‌دوورمان بکه و په‌نامان بده، چونکه سزاو ئازاری له کۆڵ نابێته‌وه و به‌رده‌وامه (بۆ ئه‌وکه‌سه‌ی خوانه‌ناس و یاخیه).\nبه‌ڕاستی ئه‌و دۆزه‌خه شوێن و نیشته‌جێیه‌کی زۆر ناخۆش و ناسازه (ئاهو ناڵه‌و په‌شیمانی بێ سنووره تیایدا).\n(هه‌روه‌ها به‌نده‌کانی خوای میهره‌بان) ئه‌وانه‌ن که: کاتێک ماڵو سامانیان ده‌به‌خشن و خه‌رجی ده‌که‌ن، نه زیاده‌ڕه‌وی تێدا ده‌که‌ن و بازایه‌ی ده‌ده‌ن، نه ده‌ست نوقاو ڕه‌زیلیشن، به‌ڵکو له‌و نێوانه‌دان (مام ناوه‌ندین و له شتی به‌سوود به‌کاری ده‌هێنن).\nهه‌روه‌ها ئه‌وانه‌ی هیچ جۆره خوایه‌کی تر له‌گه‌ڵ خوادا ناپه‌رستن، که‌سیش ناکوژن که خوا کوشتنی حه‌رام کردبێت مه‌گه‌ر به حه‌ق و ڕه‌وا، هه‌روه‌ها زینا ناکه‌ن و نزیکی ناکه‌ون، جا ئه‌وه‌ی ئه‌و جۆره کاره خراپانه ئه‌نجام بدات، ئه‌وه توشی سزا و ئازارو ڕیسوایی ده‌بێت.\nله قیامه‌تیشدا ئازارو سزای بۆ چه‌ند به‌رابه‌ر ده‌کرێت وبه زه‌لیلی و خه‌جاڵه‌تی و شه‌رمه‌زارییه‌وه ده‌بێت ژیانی تێدا به‌رێته سه‌ر.\nمه‌گه‌ر ئه‌و که‌سه‌ی ته‌وبه بکات و باوه‌ڕ بهێنێت وکار وکرده‌وه‌ی چاکه ئه‌نجام بدات، ئا ئه‌و جۆره که‌سانه خوا کار و کرده‌وه خراپه‌کانیشیان بۆ ده‌گۆڕێت به چاکه، چونکه هه‌میشه و به‌رده‌وام خوا لێخۆشبوو میهره‌بانه (به‌رامبه‌ر خه‌ڵکی به گشتی و ئه‌و جۆره که‌سانه به تایبه‌تی).\nجا ئه‌وه‌ی که ته‌وبه ده‌کات و کارو کرده‌وه‌ی چاکه ئه‌نجام ده‌دات و به‌ته‌مایه په‌روه‌ردگار ته‌وبه‌که‌ی لێوه‌ربگرێت؛ ئه‌وه بێگومان ده‌گه‌ڕێته‌وه بۆ لای خوا به ته‌وبه‌یه‌کی ڕاست ودروسته‌وه.\n(به‌نده‌کانی خوای میهره‌بان) ئه‌وانه‌شن که شایه‌تی ناحه‌ق ناده‌ن، هه‌رگیز له شوێنێکدا ئاماده نابن که شایه‌تی ناحه‌قی تێدا ئه‌نجام ده‌درێت و یان درۆی تێدا ده‌کرێت، کاتێکیش به لای گه‌مه و گاڵه و چه‌پۆکانی نه‌فاماندا تێده‌په‌ڕن، به هێمنی و له‌سه‌رخۆیی و سه‌ربه‌رزیه‌وه تێده‌په‌ڕن.\nهه‌روه‌ها ئه‌وانه‌ش؛ کاتێک به ئایه‌ت و فه‌رمانه‌کانی په‌روه‌ردگاریان بێدار بکرێنه‌وه، هه‌روا به‌که‌ڕی و کوێری به‌لایاندا تێناپه‌ڕن (به‌ڵکو تێده‌فکرن و لێکی ده‌ده‌نه‌وه‌و پاشان په‌یڕه‌وی ده‌که‌ن).\nئه‌وانه‌شن که ده‌ڵێن: په‌روه‌ردگارا له هاوسه‌ران و نه‌وه‌کانمان که‌سانێکمان پێ ببه‌خشه که ببنه مایه‌ی ڕووناکی دیده‌مان و شادمانی دڵمان و بمان که به پێشه‌وا بۆ پارێزکاران و خواناسان.\nئه‌و جۆره که‌سانه‌ی (که باسکران) پاداشتیان ژووره (ڕازاوه و به‌رزو خۆشه‌کانی به‌هه‌شته) له به‌رامبه‌ر خۆگرتن و ئارامگرتنیانه‌وه، جا له‌وێ به سڵاو و دروود پێشوازیان لێده‌کرێت (بۆ هه‌میشه ده‌حه‌وێنه‌وه تیایدا).\nبێگومان له ناو ژووره‌کانی به‌هه‌شتدا ژیانی کامه‌رانی و به‌رده‌وام ده‌به‌نه سه‌ر، به‌ڕاستی جێگه وڕێگه و نیشته‌جێییه‌کی خۆش و سازگار و ڕازاوه‌یه.\nتۆ ئه‌ی محمد صلی الله علیه وسلم پێیان بڵێ: (خه‌ڵکینه) په‌روه‌ردگارم هیچ گوێتان پێ نادات و نرختان بۆ دانانێت، ئه‌گه‌ر دوعاو نزاو خواپه‌رستیتان نه‌بێت، که‌چی زۆربه‌تان هه‌ر پێغه‌مبه‌ر و قورئانتان به درۆزانی، ئه‌گه‌ر به‌رده‌وام وابن، ئه‌وا سزاو تۆڵه‌ی خوایی له ئاینده‌دا یه‌خه‌تان پێ ده‌گرێت له کۆڵتان نابێته‌وه.


16 نیسان 2016\nلەزاری بازرگانێكی توركەوە كورد و كوردستان "ئەو میوان پەروەری و راستگۆییەی كە لە كوردستان و كوردكانم بینی لە ھیچ وڵاتێكی دنیام نە بینیوە.\nكوردەكان ئەومیلەتەی كەسڵاویان پەیمان و پەیمانیان بەڵگەو بەڵگەیان نەقدە.\nگەشتێك بە ھەولێر،كەركوك،سلێمانی،سۆران دا.\nئە م نوسینە وەسف ئامێزەم لەگەشتێكەوە سەرچاوەدەگرێت كەلەبەرواری٢٦\_٦\_٢٠١٢بۆ٦\_٧\_٢٠١٢ بەسەرمان برد لە كوردستان.ھۆكاری دیاری كردنی گە شتە كەمان بەدەقیقی دەگەڕێتەوە بۆگۆڕانكارییە یەك لە دوای یەكەكانی ناوچەكە.ڕاستە شەڕوپێكدادانەكان كۆتاییان پێ ھاتوە بەڵام بەداخەوە ناكۆكییەكان بەردەوامییان ھەیە.\nلەم گەشتە بازرگانییە ماندا لەشاری(قەیسە رییەوە)كەپازدەھەمین گەورەشاری توركییایە بەرەو فڕۆكەخانەی نێودەوڵەتی ئەنقەرە كەوتینەڕێ، ڕێكوپێكی وگەشتە یەك لەدوای یەكەكانی ھەردوو فڕۆكەخانەی استانبوڵ و ئەنقەرە بۆكوردستان ئاسانكارییكی دڵخۆشكەربوو.\nدیداری ھاوڕێ و ئازییزانمان لە ئەنقەرە و ھەنگاونانمان بەرەویەك ئامانج بۆئێمە ئومێدبەخش بوو.\nلێرەوە گەشتەكەمان دەست پێئەكات....\nكاتژمێر١٢:٥٥ خولەكی شەو بەڕێ كەوتین پا ش دووكاتژمێرونیو گەیشتینە فرۆكەخانەی نێودەوڵەتی ھەولێر.ھەولێردەكاتە پایتەختی ھەرێمی كوردستان.\nوەلەم ڕۆژانەدا بەھۆی بەڕێوەچونی پێشانگاییەكی نێودەوڵەتی فڕۆكەخانەیان بەئاڵای وڵاتان ڕازاندبویەوە.\nلەكاتی كۆنتڕۆڵ كردنی پاساپۆڕتەكانماندا مانەوەی گەشتیاران لە ڕابردودا١٠ڕۆژ و لە ئێستادا زیاد بوونی بۆ١٥ڕۆژ سەرنجمانی ڕاكێشاوپێمان وابو ھاریكاریەكی ئەرێنی گەشتییارانە.\nبەرەبەیان بوو بەمەبەستی پشوودان بەرەو ئۆتێلەكەمان ڕۆشتین،لەپاش حەوانەوە و دەرچونی ماندویەتیمان بەئامانجی یەكتربینین لەگەڵ موشتەرییەكاندا بەرەو شاری سۆران بە،ڕێ كەوتین.ڕێگای سۆرانمان بەدەم قسەی خۆش و محیبەت و ڕوانین ڵە سروشتی جوانی ناوچەكە بە سەر برد.\nلەپاش تێپەڕبونمان بە شارۆچكەی شەقلاوە و پیرمامداگەیشتینە شەلالە ڕەنگینەكەی بێخاڵ ڵەگەڵ خواردنەوەی چایەكدا پشویەكی كورتمان داو كەوتینەڕێ ،لەپاش بڕینی ڕێگایەكی كەم گەیشتینە سۆران .\nلەپاش یەكتربینینمان لەگەڵ موشتەرییەكان و كۆتای ھێنان بە كارەكان سەردانی گەلی عەلی بەگمان كرد .\nئەتوانم بڵێم كە گەلی عەلی بەگ یەكێكە لەو شوێنەگەشتییاریانەی كە بێ گومان شایەنی سەردان كردنە.\nھەیبەت و ڕەنگاو ڕەنگی ئەم شەلالەیە لەگەڵ دەنگە سازگارەكەی ابراھیم تاتلیساس بەڕاستی ھەستێكی جیاوازی پێبەخشین.\nلەپیشانگانیودە و ڵەتییەكەی شاری ھەولێردا ڕەزامەندی و داواكاری زۆری بازرگانەكوردەكان بۆكەلوپەلی توركی سەڕەڕا ی ھەبونی كەلوپە ل لە وڵاتانی ئەوروپی و چینە وە بەڕاستی بۆ ئیمە دڵخۆشكەربوو.\nئەوەی سەرنجی منی ڕاكێشا بازرگانە توركەكان زیاتروزوترلەگەڵبازرگانە كوردەكان تێكەڵ دەبوین و چاسەری كێشەكانیان دەكرد وەك لەبازرگانی میلەتانی دیكە ئەمەش ھۆكارێكە بۆ تێكەڵاوبون و سەركەوتنی زیاتر.\nبۆ ئێمە جیا لە دەسكزەوتی بازرگانی بەڵكو زۆرترین دەستكەوتمان دەست كەوتە كلتورییەكان بوو.\nبەم گەشتەمان بۆ كوردستان توانیمان ڕزگارمان بێت لە ھەموو بیركردنەوە نەریتییەكانی ڕابردومان سە بارەت بەو ناوچەیە.\nئەو میوان دۆستی و دینداری و ڕەفتارە جوانانەی لە كوردەكان و كوردستانم بینی ھاوكاربوو بۆ كرانەوەی ئاسۆیەكی جوانترم بەڕوی كوردستاندا.\nكوردستان ئەوناوچەییەی كەلەماوەی ڕابردودا پشتمان لێھەڵكردبوولەمەبەدواپێویستە كە زیاترو زۆرتر پەیوەندییەكان نزیك بكەینەوە.\nبەداخەوە لێرەدا كۆتای بەباس و وەسفكردنی ھەموو جوانی و قەشەنگییە ك كەتەنھا خەتی سەر لاپەڕەكان لەیەكی جییاكردۆتەوە دەھێنم.\nبەكورتی ئەتوانم بڵێم كە سلێمانی یەكسانە بە قەیسەری قەیسەری یەكسانە بە كەركوك كەركوك یەكسانە بە،ئەنادۆڵو.\nو: ڕێبین نصرالدین


كاڵای سیاسی حیجاب\nنمایشی یەكگرتووی ئیسلامی لە حیجاب پێكردنی كچان مناڵ و گەنجانی هەڵەبجە بۆ نیشاندانی مانەوەی ئەم ئیسلامە ڕادیكاڵە ئیسلامیەیە لە كوردستان كە لە دوای شكستی داعشەوە لە سوڕی مت بوندا بوو. بەم كارە ئەم حزبە ئیسلامیە دەیەوێ بنكەی جەماوەری و هەژمونی فكری و كەلتوری خۆی نیشانی كۆمەڵگەی كوردستان بدات. هەر بۆیە حیجاب پێكردنی مناڵانی قوتابخانەكان لەم كاتەدا نمایشی كاڵایەكی سیاسی ئەم حزبەیە لە شانۆی سیاسی كوردستاندا.\nڕیشەی ئەم حیجابە فراوانەی لە ناوچەی ڕۆژهەڵاتی ناوەڕاستدا بڵاوبۆتەوە، لەسەر هەڵدانی باڵە ڕاستڕەوەكانی ئیسلامی سیاسیەوە هاتوە، كە نمونەكانی سەلەفیەتی ئیخوان و جمهوری ئیسلامی ئێران بوون. بێگومان ئەم هێزانە سوودیان لە سەپاندنی ئەو بیروباوەڕ و شەریعەتە ئیسلامیەوە وەرگرتوە كە چەق بەستویەكی كەلتوری لە مێژوویەكی دورەوە دروست كردوە و هەموو دەوڵەت و دەسەڵاتدارەكانی ناوچەكەش و، لەوانەش حزبە ناسیونالیستە چەكدارەكانی كورد، هەمیشە پاراستویانە. هەربۆیە ژنان لەبەر دوو هۆ ئەم دیاردەی حیجابەیان تیادا زاڵ بوە.\nیەكەمیان دروستكردنی ئەم نۆرم و نەریتە دروستكراوە كە ژنان دەبێ حیجاب بپۆشن توانیویەتی خەباتی ژنان بۆ ڕزگاری ڕەگەزی خاوبكاتەوە لەم ناوچەیەدا. ئەمەش هەژمونی فكری و كەلتوری ئیسلامی لە كۆمەڵگەدا بە هێزكردوە بۆ دروستكردنی ناسنامەی ئیسلامی دژی "لیبرالی" و "گەندەڵی ڕۆژئاوا"، كە ئەم بزوتنەوە ئیسلامیانە دەسەڵات و دەوڵەتەكانی ناوچەكەیان پێ بە "عیلمانی سەر بە ڕۆژئاوا" ناوبردوە. ئیسلامی سیاسی كوردیش بە هەموو باڵەكانیەوە بەشێك لەم بزوتنەوە بورژوازیانەی ناوچەكەن كە بەم دروشم و سیاسەتانەوە دەیانەوێ بەشی خۆیان لە دەسەڵات بپچڕن و لەم دیموكراسی پەرلەمانی بۆی هێناون حیجاب و دین وەك ئامڕازی ئەم شەڕەیان لەسەر دەسەڵات بەدەستەوە دەگرن.\nدووەم؛ پەیوەندی بە جێگا و ڕێگای ژنانە لە ئابوری و كۆمەڵگەدا . ژنان بەشی شێریان لە بێكاری و ماڵداری و دوور بوون لە مەیدانی سیاسەت بەركەوتوە. هەربۆیە بەناوی پاراستنی " ئارامی و ئاسایشی كۆمەڵایەتی" لە ناو خێزان و كۆمەڵگەدا كەلتوری ئیسلامی ژێر دەستەیی ژن توانیویەتی ئاسانتر پاساوی مل پێدان بەم كەلتورە بدۆزێتەوە.\nلە بەرامبەر ئەم واقعیەتەدا كە دنیای سەرمایەداری ئەمڕۆ ڕوبەڕووی ژنان و خەڵكی هەژار و ستەملێكراوی كردۆتەوە، ئەو داد و هاوارەی كە حیجاب و كەلتوری ئیسلامی "كەلتوری كوردی" تێكداوە و ئەمە سیاسەتی هاوردەی توركیا و ئەردۆغانە،ناتوانێ وەڵام بێ بە كەلتوری حیجابی ئیسلامی.\nلە كاتێكدا كە دنیای گلۆباڵی ئێستا كێشەی ناسنامەی ئینسانی خستۆتە ژێر پرسیارەوە و نیولیبرالیزم بە هەژاری و بێ كاری یە فراوانەكەیەوە هەموو ڕۆژێك ئەو قسەیەی تاتچەر بە گوێماندا دەداتەوە كە "شتێك نیە بەناوی كۆمەڵگەوە" ، لێرەدا دین لەو شوێنانەی وەك كوردستان بوەتە "دڵی ئەم دنیا بێ دڵە"ی كەڵەكەی سەرمایەدارانی كورد. كەلتوری كوردی بەرامبەر بە دنیا بێڕەحمەی سەرمایەدارانی كورد ئەمڕۆ هیچ ناسنامەیەك بە خەڵكی هەژاری كوردستان نابەخشێ، جگە لە پێشبڕكێی لەگەڵ ئەو كەلتور و ناسنامە دروستكراوانەی تری ئیسلامی وەك خۆیدا. كەلتورێكی كوردی كە ئێستا دەیبینین بریتیە لە فریودان بە نیشتمانێكی ئارام و خۆشگوزەرانی وەك ئێستای كوردستان، كە بە هەمان چەشنی بەهەشتە ئیسلامیەكەی ئێستا لە ئێران و توركیادا، خەڵك تیایدا ئیرەیی بە جەهەنەم دەبەن. كەلتوری بەرەنگاری خەڵكی ئازادیخواز و یەكسانیخوازی كوردستان بەرامبەر بەم دواكەوتوییە فەرهەنگیەی ئیسلامیەكان و "ئۆردۆگان" یەكانی یەكگرتوو و "برا دینەكانی داعش" ی كۆمەڵی ئیسلامیە كوردەكان دروستیان كردوە لە خەبات دژی هەژاری و لە پێناو یەكسانیدا دروست دەبێ.\nشەڕی كەلتوری دژی دواكەوتویی ئاینی و سود وەرگرتنی خراپی هێزە ئیسلامیەكان لەم ئیمانداریە كۆمەڵایەتیە پێویستی بە وشیاركردنەوەی ژنان و كچانە بە مافەكانیان و گەشەپێدانی بزوتنەوەی یەكسانیخوازی تاكو حیجاب وەك كاڵایەكی سیاسی بازاڕی نەبێت.


ئازادی بەرزترە لە ژیان\n9/4/2020 02:32 PM\n"پاپیۆن/ Papillon" ناوی فیلمێکە بە دەرهێنەری "فرانکلین. ج. شافنەر" کە لەڕاستیدا لە رۆمانێک هەر بەو ناوە وەرگیراوە لەنووسینی "ئانری شاریر". ئەم فیلمە بەرهەمی ساڵی 1973ـیە کە لە فەڕەنسا و ئەمریکا بەرهەمهاتووە. لەم فیلمەدا دوو ئەکتەری بەناوبانگ دەور ئەگێڕن واتە "ستیو مەک‌کوین" و "داستین هۆفمان". Papillon لە زمانی فەڕەنسیدا واتە "پەپوولە".\nکارەکتەری سەرەکی رۆمانەکە لەڕاستیدا خودی نووسەرەکەیە و لە فیلمەکەدا بە ناوی خوازراوی "پاپیۆن" دەردەکەوێت. ئەم کارەکتەرە بە تۆمەتی کوشتنی کەسێک داداگایی ئەکرێت و زیندانی تاهەتایی بۆ ئەبڕنەوە و رەوانەی "ناوچەی گوویان" ئەکرێت کە یەکێکە لە ناوچە داگیرکراوەکانی ئەمریکای لاتین(باشووت) لەلایەن فەڕەنساوە. لەم دوورخرانەوەیەدا لەگەڵ "لویس دێگا" کە "داستین هۆفمان" رۆڵەکەی ئەگێرێت ئاشنا ئەبێت. دێگا بە تاوانی ساختەکاری لە بەڵگە و تاپۆ حوکمییەکاندا دەستبەسەر کراوە. دێگا پارەیەکی زۆری پێ دەبێت و زۆرینەی زیندانییەکان ئەم بابەتە ئەزانن و هەر بۆیە بەتەمان بیکوژن، بەڵام پاپیۆن پارێزگاری لە دێگا ئەکات و هەر ئەمەش ئەبێتە دۆستایەتییەکی قووڵ لەنێوان ئەم دووانەدا.\nلەماوەی تێپەڕ کردنی دەورانی زینداندا، پاپیۆن چەندین جار بەهۆی پارێزگاری لە دێگاوە دوور ئەخرێتەوە و رەوانەی زیندانی تاکەکەسی دەکرێت. لە کۆتایی چیرۆکەکەدا پاپیۆن پلانێک دائەڕێژێت بۆ ئەوەی خۆی و دێگا و چەند کەسی دیکە رابکەن بەڵام سەرکەوتوو نابن و هەردوکیان دوور ئەخرێنەوە بۆ "دورگەی شەیتان". پاپیۆن لەوێش پلانێکی دیکە بۆ راکردن و رزگاربوون دائەڕێژێت بەڵام دێگا بە قسەی ناکات و بەناچاری بەتەنها خۆی ئەخاتە ناو دەریاوە و دەرباز ئەبێت و دێگاش هەر لەو دوورگەیەدا ئەمرێت.\nئەم فیلمە یەکێک لە شاکارەکانی مێژووی سینەمایە و لەگەڵ دەرخستنی رەفتاری نامرۆڤانە و توندوتیژی لەڕادەبەدەری حکومەتی فەڕەنسا بەرامبەر بە زیندانیان، ئەوەمان بۆ روون ئەکاتەوە کە هەمیشە مەجال و دەرفەت بۆ رزگاری و ئازادی هەیە، بەو مەرجەی خاوەنی ئیرادەیەکی پۆڵایین بین. هەر بۆیە پاپیۆن ژیانی کۆیلەیی جێدەهێڵێت و خۆی ئەدا بە دەریادا و دواجار وەک مرۆڤێکی ئازاد دەست دەکاتەوە بە ژیان.


ڕەوتی سەدر: هاوپەیمانێتیمان لەگەڵ پارتی واتای سەرپێچی کردنی بڕیارەکانی دادگا نیە\nبڕیارەکەی دادگای فیدراڵی عێراق، دژی نادەستوری بوونی فرۆشتنی نەوت و غازی هەرێم، کێشەی نێوان عێراق و هەرێمی کوردستانی قوڵترکردەوە، لە پاڵ کێشەی یاسایی و ئابووری دا، ڕەنگە ببێتە هۆی گۆڕانکاری لە هاوکێشە سیاسیەکاندا، سەرۆکی حکومەتی هەرێمی کوردستانیش وەکو کاردانەوەیەک بەرامبەر بڕیارەکە، داوای هەڵوەشاندنەوەی پێکهاتەی دادگای فیدراڵی و سەرلەنوێ پێکهێنانەوەی کرد.\nچاوەڕوان دەکرێت بڕیارەکەی دادگای فیدراڵی عێراق نەک تەنها نێوان هەرێم و بەغدا ئاڵۆزبکات، بەڵکو گۆڕانکاری لە هاوپەیمانێتی و هاوکێشە سیاسیەکانیش دروست بکات، بەو پێیەی لایەنە هاوپەیمانەکانیش هاوڕانین لەسەر بڕیارەکە.\nپارتی دیموکراتی کوردستان لەگەڵ ڕەوتی سەدر و سونەکان هاوپەیمانێتی هەیە، لە کاتێکدا پارتی بەتوندی بڕیارەکەی دادگای فیدراڵی دژی نەوت و غازی هەرێم ڕەتدەکاتەوە، بەڵام ڕەوتی سەدر پاڵپشتی بڕیارەکانی دادگا دەکات.\nسەڵاح عوبەیدی وتەبێژی فەرمی موقتەدا سەدری ڕێبەری ڕەوتی سەدر، بە دەنگی ئەمەریکای ڕاگەیاند"وەکو کوتلەی سەدری چاودێری بڕیارەکانی دادگا دەکەین، هەوڵدەدەین بەشێوەیەکی بێ لایەنانە جێبەجێ بکرێت، بڕیار دەرچوو، دەبێت جێبەجێ بکرێت، چونکە بڕیاری دادگا لە سەرووی هەموو شتێکەوەیە."\nبڕیارەکەی دادگای فیدراڵی کە سەرچاوەی داهاتی هەرێمی کردووەتە ئامانج، هەرێمی کوردستانی بەتەواوەتی توڕە کردووە، مەسرور بارزانی سەرۆکی حکومەتی هەرێمی کوردستان لە کۆنگرەیەکی ڕۆژنامەوانیدا، نەک تەنها بڕیارەکەی ڕەتکردەوە، بەڵکو داوای هەڵوەشاندنەوەی دادگای فیدراڵیشی کرد، کە بڕیارەکەی دەرکردووە.\nمەسرور بارزانی، داوای لە پەرلەمانی عێراق کرد دادگای فیدراڵی سەرلەنوێ پێکبهێنێتەوە، کە وەک دەڵێت"بەگوێرەی دەستوری عێراق، دەبێت هەیکەلی ئەو دادگایە بە دەنگی دوو لەسەر سێی ئەندامانی پەرلەمان سەرلەنوێ داڕێژرێتەوە."\nجەختیشیکردەوە"گەر بڕیاری ڕادەستکردنی نەوت لەلایەن حکومەتی فیدراڵیەوە بایە، ئێمە ئامادەبووین نەوت ڕادەست بکەین، بەڵام ئەم بڕیارە لەلایەن دادگاوە دژی دەستورە."\nبڕیارەکەی دادگای فیدراڵی و ڕەتکردنەوەی لەلایەن هەرێمەوە، ڕەنگە لە قۆناغی یەکەمدا ببێتە هۆی ڕاگرتنی ئەو 200 ملیار دینارەی مانگانە بەغدا بۆ هەرێم دەینارد، لە قۆناغی داهاتووشدا، ڕێوشوێنی تری بەدوادابێت.\nهەرچەندە بڕیارەکانی دادگای فیدڕاڵی زیان بەهەرێم دەگەیەنن و گرفتی یاسایی و ئابووری بۆ دروست دەکەن، بەڵام لە ئێستادا نرخی نەوت بەرزبووەتەوە، بەهۆی سزاکانی سەر ڕوسیا وەکو یەکێک لە وڵاتە گەورە وەبەرهێنەرەکانی نەوت، ئەمەش بەسودی هەرێم شکاوەتەوە.\nبڕیارەکەی دادگای عێراق تەنها کاریگەری لەسەر دۆخی ئابووری و یاسایی نابێت، بەڵکو ناکۆکی لەنێو گەورەترین هاوپەیمانێتی عێراقیشدا دروست دەکات، کە هاوپەیمانێتی نێوان پارتی دیموکرات و سونەکان و ڕەوتی سەدریشە.\nلای خۆیەوە سەڵاح عوبەیدی وتەبێژی ڕەوتی سەدر، وتی"هاوپەیمانی ئێستامان لەگەڵ پارتی دیموکرات ڕێزلێگیراوە لەلایەن هەردوولاوە، بەڵام ئەمە واتای سەرپێچی کردنی بڕیاری دادگا نیە، دەبێت ڕێز لە بڕیارەکانی دادگا بگرین، ئێمە نێوانمان لەگەڵ پارتی زۆر باشە."\nڕاجیاوازی پارتی دیموکرات و ڕەوتی سەدر لەسەر بڕیارەکانی دادگای فیدراڵی عێراق دژی نەوت و غازی هەرێم لەکاتێکدایە، لەچەند ڕۆژی ڕابردوودا، هەریەک لە محەمەد حەلبوسی و خەمیس خەنجەری سەرکردەکانی عەرەبی سونەش لەلایەن تورکیاوە بانگهێشتی ئەو وڵاتە کران.\nبڕیارەکەی دادگای فیدراڵی عێراق چەندین گرفتی یاسایی و ئابووری بۆ هەرێم دروستکردووە\nهەرێم ترسی لە بڕیاری تری دادگای فیدراڵی عێراق هەیە\nپسپۆڕێکی یاسایی پێشبینی دەکات دادگای فیدراڵی عێراق بڕیاری دووبارەکردنەوەی دەرگای خۆکاندیدکردن بۆ سەرۆک کۆماری بە یاسایی دابنێت


چەند زانیارییەک لە بارەی کوژرانی خانەوادە کوردەکە لە بەغدا\n2020-09-16 [02:36 AM]\nشەوی رابردوو لەنێو باڵەخانەیەکی گەڕەکی مەنسوور لە بەغدا چەند چەکدارێکی دەمامکدار ھەڵدەکوتنە سەر ماڵێکی کورد و دایک و باوک و کچێکیان دەکوژن. پەیامنێری رووداویش دەڵێت: بە گوتەی دادپزیشکی بەغدا، کچە پزیشکەکە دەستدرێژی سێکسی کراوەتەسەر و دەست و قاچیشی بڕاونەتەوە.\nرووداوەکە کاژێر ١١:٠٠ی شەوی رابردوو روویداوە. ئەوانەیشی ھێرشیان کردووەتە سەر ماڵەکە بە ناوی ھێزی ئەمنی چووەنەتەسەر ماڵەکە و دواتر ھەموو ئەندامانی خێزانەکەیان کوشتوون.\nسێ کەسی خێزانەکە لە کچێک و باوک و دایکی پێکھاتوون، کچەکە دەرمانسازە و ناوی "شیلان دارا رەئووف"ـە ، بە گوتەی پزیشکی داد کە توێکاریی بۆ تەرمەکان کردووە دەرکەوتووە کە کچە پزیشکەکە دەستدرێژی سێکسی کراوەتەسەر و دەست و قاچیشیان بڕیوە و باوکەکەش سەری لە جەستەی جیاکراوەتەوە و دایکەکەش بەچەقۆ و بەشێوازێکی دڕندانە کوژراوە.\nتاوەکو ئێستا ھیچ سەرەداوێک لەسەر تۆمەتبارەکان نەکەوتووەتە دەست ھێزە ئەمنییەکان و ھیچ کەسێکیش لەسەر رووداوەکە دەستگیرنەکراوە. پەیامنێری رووداو دەشڵێت: ئەو کەسانەی ھێرشیان کردووەتە سەر ماڵەکە بۆ دزیکردن چوون و دواتر ئەم رووداوەی لێکەوتووەتەوە.\nرووداوەکە لە ناوچەی مەنسووری رۆژئاوای بەغدا روویداوە و خێزانەکە لەنێو شوقەیەک ژیاون، لە نزیک ئەو شوێنەش باڵیۆزخانەی رووسیا ھەیە، لە ماوەی سێ ساڵی رابردوو ھیچ رووداوێکی ھاوشێوە یان کوشتن لەو شوێنە رووینەداوە و شوێنەکەش بە ناوچەیەکی ئارام لە بەغدا ناسراوە.\nئاشنا بابان کە خوشکەزای دارا رەئوفە رایگەیاند، شەوی رابردوو ئێمەیان لە رووداوەکە ئاگادارکردووەتەوە و بە بیستنی ھەواڵەکە ھەموومان شۆکبووین. خاڵیشم لە پەنجاکانەوە لە بەغدا دەژی و کێشەی لەگەڵ ھیچ کەس و لایەنێکدا نەبووە.


ڤیدیۆڕێکلام لە فەیسبووک | kurditgroup\nڤیدیۆڕێکلام لە فەیسبووک\nلە مانگی ڕابردوودا پڕوپاگەندەیەک بڵاوبۆەوە کە گوایە فەیسبووک بەنیازە پشتگیری ڕیکلامی ڤیدیۆی بکات، بەڵام هەنووکە ئەم هەواڵە پشتڕاستکرایەوە.\nمالپەڕی [url=http://www.ft.com/cms/s/d64419a6-b30b-11e2-95b3-00144feabdc0,Authorised=false.html?_i_location=http%3A%2F%2Fwww.ft.com%2Fcms%2Fs%2F0%2Fd64419a6-b30b-11e2-95b3-00144feabdc0.html&_i_referer=http%3A%2F%2Fwww.teknofil.no%2Fartikler%2Fna-kommer-videoreklame-pa-din-facebook%2F133338#axzz2T1UUyHgr]Financial Times[/url] ئەم هەواڵــەی پشتڕاستکردۆتەوە و نووسیویەتی کە فەیسبووک لەمانگی پووشپەڕەوە هەڵدەسێت بە پشتگیریکردنی ڕێکلامی ڤیدیۆیی.\nبەپێی سەرچاوەکە ئەو ملیارە بەکارهێنەرەی فەیسبووک لەکاتی کردنەوەی فەیسبووک، ڕێکلامێکی ڤیدیۆیان خۆکارانە بۆ دەکرێتەوە بەبێ دەنگ بۆ ماوەی ١٥ چرکە، ئەگەر بەکارهێنەر بخوازێت ئەتوانێت دەنگەگەشی بکاتەوە.\nهەروەها فاینانشاڵ تایمز نووسیویەتی، ڤیدیۆڕیکلام بەدووەم گەورەترین ڕێکلام هەژماردەکریت لە ئەمەریکا و پێدەچێت ئەمساڵ بەڕیژەی ٤٠% بەرزتربێتەوە لەچاو ساڵی ٢٠١٢.\nبەپێی ڕۆژنامەکە فەیسبووک دەیەوێت چمکێک لەو داهاتانە ببچڕێت کە تەلەفزیۆنەکان لەڕێگەی ڕێکلامەوە بەدەستیدەهێنن.\n[b]بریان ویسەر[/b]ی شرۆڤەکار لەڕۆژنامەی فاینانشاڵ تایمز دەڵێت، فەیسبووک زۆر بە وریایی مامەڵە لەگەڵ ئەم جۆرە ڕێکلامەدەکات و هەوڵدەدات نەبێتەهۆی لەدەستدانی بەکارهێنەرانی.\nپێشبینی دەکرێت فەیسبووک قازانجێکی باش بەدەستبهێنێت لەڕێگەی ئەم جۆرە ڕێکلامەوە، پێدەچێت فەیسبووک چاو لە گوگڵ بکات کە چۆن بەم دواییانە رێکلامێکی نەخوازراوی لەسەرەتای گرتەڤیدیۆییەکانی یوتوب زیادکرد، بەمەش قازانجێکی زۆر دەکات.\nدەستخۆس بۆ هەواڵەکە. ئیتر بۆ قازانج ناکەن کاکە. رۆژی ملیارێک سەردانکەر واتە ملیارێک گرتەی ڤیدیۆیی، کاک هیوا لێرەبا ئەیتوانی ژمارەکان کۆ بکاتەوە و بزانین چەند بیت و بایت لە کاش و هارد و ئەوانەدا بەڕێوە دەبوون بۆ ئەو مەبەستە.\nئێمە خەریکین ئەوەی لەژێر زەوی هەمانە خێرا دەریبهێنین و بیدزین، ئەوانیش هەر رۆژەی ڕێگەیەکی نوێ دەدۆزنەوە بۆ پارە پەیاکردن.\nلە رۆژەهەڵاتی ناوەڕاست تازە [b]سواڵی ئەلکترۆنی[/b] پەیدابووە، بەبێ ئەوەی هەموو کەس هەستی پێ بکات.


كۆمه‌ڵه‌ی مافی مرۆڤی کوردستان » ڕاپۆرتی پێشێلكاری مافی مرۆڤ له مانگی نۆڤەمبەری ۲۰۱٨\nراپۆرتی پێشێلكاری مافی مرۆڤ له مانگی نۆڤەمبەربری ۲۰۱٨ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەهۆی ئیزن نەدانی کۆماری ئیسلامی ئێران بەلێژنەکانی مافی مرۆڤی جیهانی، ڕاپۆرتێکی تەواو نییە وتەنیاوێنەیکی بچوکی لەژێر پێنانی مافی مرۆڤ لەڕۆژهەڵاتی کوردستان پێ نیشان دراوە.\nسێشەممە ۱۵ی خەزەلوەر، گیراوی کورد سۆران رەشید زاهیدی ۳۳ ساڵان ناسراو بە سۆران هەولێری لە گرتوخانەی ناوەندی ئێران لە زەنجان لەسێدارە درا. ناوبراو خەڵکی شاری هەولێر لە باشووری کوردستانە و ۲۸ ساڵ لەمەوبەر کۆچی کردوە بۆ ئێران.\nسێ شەممە ۲۲ی خەزەڵوەری ۱۳۹۷ی هەتاوی ژنێکی کورد بەناونیشانی “شەرارە ئەلیاسی” لە زیندانی شاری سنە بەتۆمەتی کوشتنی پیاوێک لە سێدارە درا.\nیەکشەممە ۲۷ی گەڵاڕێزانی ۱۳۹۷ی هەتاوی دوو هاوڵاتی کوردی زیندانی بەناوەکانی سامان قایدڕەحمەت و ڕۆح وڵڵا بیرئەلوەند مێخەک لەزیندانی تیرچە بلووکی بروجرد (زیندانی ژمارە دووی بروجێرد ) ئێعدام کران.\nسێ شەممە ۱ی خەزەڵوەری ۱۳۹۷ی سیستەمی قەزایی حکوومەتی ئێران مێرمنداڵی خەڵکی شاری سەقز “شایان سەعیدپوور” کوڕی سەلاح بەئێعدام مەحکووم کرد.\nکوشتن و تیرۆری دەوڵەتی\nمەسعوود ڕەحمەتی ،کوڕی محەممەد کەریم ،خەڵکی گوندی دهۆی میناب ڕۆژی پێنج شەممە ۲۴ی گەڵاڕێزان لەلایەن یەکەی تەکاوەری ئێران پەڕی میناب بەهۆی تەقەی ڕاستەوخۆ کوژرا\nئاراس قوربانی پوور هەواڵنێری سەقزی لەنەبوونی خۆیدا لە ڕێوڕەسمی دادگا بەتۆمەتی درۆ ودەلەسە مەحکووم کرا بە دانی ۲۰ملوێن تمەن بۆسەر حسێبی دەوڵەت.\nپارێزەرێکی باڵا وچالاکوانی مافی مرۆڤ و ژینگەپارێزی کورد “ئارەش فاتحی” خەڵکی شاری بۆکان لەلایەن کەسانێکی سەر بە ناوەنددە ئەمنییەکانەوە لەڕێیتۆڕە کۆمەڵایەتیان کەوتۆتە بەر هەڕەشە وگوشار وداوای لێکراوە دەست لەهەر چەشنە چالاکییەک هەڵبگرێ ولەئەگەری بەردەوامی لەچالاکییە ژینگەیی ومافی مرۆییەکان سزا دەدرێ.\nدوشەممە ۲۸ی خەزەڵوەری ۱۳۹۷ی هەتاوی، لاوێکی کورد بە ناوی ” سەلمان ئەفرا” ۲۲ ساڵان و کوڕی رەحمەت دانیشتوی گوندی نێی سەر بە مەریوان لە لایەن هێزە ئەمنیەتیەکانی کۆماری ئیسلامی ئێرانەوە دەست‌بەسەر کرا.\nئەرسەلان هەدایەتی چالاکی مەدەنی کورد کە چەنددین مانگ لە دەسبەسەری هێزە ئەمنی وئیتلاعاتییەکانی کۆماری ئیسلامی ئێراندا بوو، بڕیارە پێنجی سەرماوەز لەلایەن دادگای شۆڕشی ئێرانەوە لە کرماشان لە ڕۆژهەڵاتی کوردستان محاکمە بکرێت.\n۲۸ی گەڵاڕێزانی ۱۳۹۷ی هەتاوی دوو دەستبەسەرکراوی سیاسی کورد بەناوەکانی “محەممەد ئوستاد قادر خەڵکی شاری سەقز ” و ” هوشمەند عەلی پوور خەڵکی شاری سەردەشت” پاش نێزیک بە ۱۱۰ڕۆژ دەسبەسەری لەگرتووخانەی ئیتلاعاتی کۆماری ئیسلامی لەشاری سنە ، گوازرانەوە بۆ زیندانی ئێران لە سەقز\nبنەماڵەی ژینگەپارێز سەحەر کازمی بانگهێشتی ئیتلاعاتی شاری سنە کراون\nشەممە ۳ی گەڵاڕێزانی ۱۳۹۷ی هەتاوی دوو لاوی کوردی خەڵکی بانە بەناوەکانی ” پەیام ئەنوەری و ڕەزا مریەمی” لەلایەن هێزە ئیتلاعاتییەکانی کۆماری ئیسلامی ئێران لەشاری بانە دەسبەسەر کران.\nهاووڵاتییەکی شاری کانی دینار بەناوی حەشمەت ئەدمەن ی ـ۲٨ ساڵە (بەشی شاری جوجە سازی) لە لایان هێزە ئەمنییەکانی کۆماری ئیسلامی ئێرانەوە دەسبەسەر کرا و گوازرایەوە بۆ شوێنێکی نادیار.\nچوارشەممە ۳۰ خەزەڵوەری ۱۳۹۷ ی هەتاوی مامۆستای قوتابخانە حامید نەرگسی لە شاری دیواندەرە کە بە تەلەفون بانگێهێشتی ئیتلاعات کرابوو لە لایەن ئیتلاعاتی سپای پاسدارانی کۆماری ئیسلامی لە دیواندەرە دەستبەسەر کرا.\nسێ شەممە ٦ سەرماوەزی ساڵی ۱۳۹۷ هەتاوی ، چالاکوانێکی کرێکاری کورد بە ناوی عیززەت نەسری خۆی بۆ کێشانی ۳ مانگ زیندانی تەعزیری بە بەشی جێبەجێکاری سزاکان ی کۆماری ئیسلامی ئێران لە سەقز ناساند.\n۷ ی سەرماوەزی ۱۳۹۷هەتاوی لە زیندانی حکومەتی ئێران لە شاری خۆی بەشی ژنان ، کاربەدەستانی کۆماری ئیسلامی بێ هیچ بەڵگەیەک دەستیان بە لێکۆڵینەوە و دەستبەسەر داگرتنی کەل و پەلی تایبەتی زێنەب جەلالییان کرد.\nلقی چواری دادگای پێداچوونەوەی حکوومەتی ئێران لەپارێزگای سنە، حوکمی دووساڵ و۱۸۸ڕۆژ زیندانی بۆ چالاکانی کرێکاری شاری کامێران، مێهرداد سەبووری،دڵنیا سەبووری،ئومێد ئەحمەدی،ئارام محەممەدی،شاهۆ سادقی وڕۆژین ئیبراهیمی کەبەتۆمەتی بەڕێوەبردن و بەشداریکردن لە ڕێوڕەسمی ڕۆژی جیهانی کرێکار داسەپاند.\nشەممە ۲۲خەزەڵوەر ، هاووڵاتی کورد حەسەن فەتحی ۲۷ ساڵان و خەڵکی بۆکان بۆ لێپرسینەوە گوازرایەوە بۆ گرتوخانەی ئیتلاعاتی کۆماری ئیسلامی ئێران لە شاری مەهاباد. ناوبراو لە بۆکان دەست بەسەر کرابو.\nشەممە ۱۲ی خەزەڵوەری ۱۳۹۷ی هەتاوی، ” پەرەستوو میرزایی”هاوژێنی چالاکی کرێکاری شاری سنە زانیار دەباغیان بانگهێشتی ئیدارەی ئیتلاعاتی کۆماری ئیسلامی ئێران لەو شارە کراوە و پاش لێپرسینەوە ناوبراو دەستبەسەر کراوە.\nلقی ۱۱۲ی دادگای گشتی کۆماری ئیسلامی ئێران لەشاری ورمێ پێشووتر زیندانییەکی ۳۷ساڵ تەمەنی بەندکراو لە زیندانی ئەم شارەی بەتۆمەتی دزی لە ماڵان بە بڕینی قامکەکانی دەستی ڕاست وزیندانی مەحکووم کردبوو\nئارمانی غەفووری گوازرایەوە بۆ زیندانی مەریوان.\nزیندانی سیاسی کورد موحەمەد پەتایش لە دوای ۹مانگ دەسبەسەر کردن و دادگایی نەکردن لە دادگای شارستانی ورمێدا دیسانەکە هەناردەی ژوری لێپرسینەوە کراوەتەوە بە گشتی دۆسیەێیکی نوێ بۆ هەڵدراوەتەوە .\nئیدارەی ئیتلاعاتی کۆماری ئیسلامی ئێران لەشاری سەقز بنەماڵەی چالاک وهەڵسوڕاوی کورد خالید ئەمین پوور(کاوە سەقزی) بانگهێشتی ئەو ئیدارەیە دەکات وبەئاشکرا هەڕەشەی تیرۆری لێدەکەن.\nسێ شەممە ۲۳ی خەزەڵوەری ۱۳۹۷ی هەتاوی ، ئیسکەندەر لوتفی مامۆستای قوتابخانە و چالاکی پیشەیی مامۆستایانی پارێزگای سنە بانگهێشتی ئیدارەی ئیتلاعاتی کۆماری ئیسلامی ئێران لە شاری سنە کرا ولێکۆڵینەوەی لەسەر جێبەجێ کرا.\nچوار شەممە ۳۰ی خەزەڵوەری ۱۳۹۷ی هەتاوی، کۆڵبەرێکی کورد بە ناوی زەینەدین شێختەمەن ۱۸ ساڵان خەڵکی سەردەشت لە لایەن هێزە ئەمنیەتیەکانی کۆماری ئیسلامی ئێران لە سنوری ” کانی خودا”ی پیرانشار دەست بەسەر کراوە.\nشەپۆلی دەستبەسەری هاووڵاتیان لە سەقز و مهاباد ، بۆکان و سەردەشت لە لایەن ئیتلاعاتی کۆماری ئیسلامییەوە\nهاوڵاتیەکی کورد کەریم ئەسغەری خەڵکی شاری سنە لەلایەن هێزە ئەمنییەکانی کۆماری ئیسلامی ئێران لەو شارە دەسبەسەر کرا.\nبە شداری نەکردنی زیندانێکی کوردی زیندانی لە رەجایی شاری کەرەج ، لە کۆڕی قورئان خۆێندن سزاێکی تایبەتی بۆ دیاری کرا\nپێنج شەممە ۱۰ی خەزەڵوەری ۱۳۹۷ی هەتاوی سەلام مەردان تەمەن ۲۷ساڵ و کوڕی خالید وخەڵکی گوندی سووجە و جەبلی وەیسی”خەڵکی دەشت بێڵ لە شوێنی کارەکەی خۆی لە لایەن هێزە ئەمنییەکانی کۆماری ئیسلامی ئێرانەوە لە شاری شنۆ دەسبەسەر کراون.\nهاوڵاتییەکی خەڵکی شنۆ بەناوی ئەمیرحاجی پوور لەلایەن هێزە ئەمنییەکانی کۆماری ئیسلامی ئێرانەوە لەم شارە دەسبەسەر کرابوو وهەروەها لە چارەنووسی ئەم کەسانە تائێستە هیچ زانیارییەک بە دەستەوە نییە.\nهێرشی ڕاستەوخۆ و بێ ئاگادار کردنەوەی هێزەکانی کۆماری ئیسلامی ئێران بۆ سەر کۆڵبەران بوو هۆیی گیان لەدەستدانی کۆڵبەرێک بەناوی “برومەندی بەهرامی” و بریندار بونی دوو کۆڵبەری تر بە ناوەکانی” ئەرکان ئیبراهیمی” و “هوشیار نەمامی “.\nی خەزەڵوەر، شوانێکی خەڵکی شاری پیرانشار لە “مێرگی سەید عەبدوڵڵا”ی ئەو شارە، لە لایەن هێزە ئینتزامییەکانی جێگیر لە پایەگای نەجەفی کۆماری ئیسلامی ئێران لە شاری پیرانشار، تەقەی لێکرا و برینداربووە.\nڕۆژی ۱٨ی خەزەڵوەر١٣٩٧ لە ناوچەی ئالانی سەردەشت پاسەوانانی سنووری کۆماری ئیسلامی دەکەونە تەقەکردن و ڕاوەدونانی کۆڵبەران و لە ئاکامدا کۆڵبەرێک بە ناوی “یونس ئیبراهیمی ” خەڵکی گوندی زێوە سەربەشاری سەردەشت لە شاخێکەوە هەڵدەدێرێ و گیانی لە دەست دەدات .\nکۆڵبەرێکی گەنجی کورد بەناوی “موسلیح قوڕەیشی” کوڕی سەید موراد و خەڵکیگوندی نماجەی سەربە پیرانشار کەلە کۆتاییەکانی مانگی ڕەزبەری ئەمساڵ بەتەقەی ڕاستەوخۆی هێزە چەکدارەکانی ئێران بەگرانی بریندار کرابوو بەهۆی قوڵی برینەکەیەوە گیانی لەدەست دا.\nپێنجشەممە ١٨ی مانگی خەزەڵوەری ۱۳۹۷، فاروق فەیزی دانیشتووی گوندی “تەنگیوەر” سەر بە شاری کامیاران به گومانی هەڵگرتنی شتومەکی قاچاغ له لایه‌ن هێزه‌كانی کوماری ئیسلامی ئیران لە شاری ئەهواز ته‌قه‌ی لێكراو گیانی لە دەستدا.\n۲۰ی خەزەڵوەری ئەمساڵ، لە مەریوان «سنووری ناوبەری ڕۆژهەڵات وباشووری کوردستان» هێزە سنوورییەکانی کۆماری ئیسلامی ئێران کۆڵبەرێک بە ناوی «غالب کویک» خەڵکی گوندی «دزەوەن» کوژرا.\nلە ورمێ «سنووری نێوان ڕۆژهەڵات و باکووری کوردستان» بەهۆی تەقەی هێزە سنوورییەکان لە کۆڵبەران، کۆڵبەرێکی کورد بەناوی«ماهیر شینی کوڕی عوسمان تەمەن ۲۸ ساڵ» بەگرانی بریندار بوو.\nلە سنووری شپیرانی سەڵماس «سنووری ناوبەر ڕۆژهەڵات و باکووری کوردستان» هێزە سنووریەکانی ئێران کۆڵبەرێکی دیکەی کورد بەناونیشانی «محەممەد وەلی پوور کوڕی حەسەن» بەگرانی بریندار کرد.\nلە پیرانشار «سنووری ناوبەری ڕۆژهەڵات و باشووری کوردستان» کۆڵبەرێکی کورد بەناونیشانی «سەتار مەولایی» لەلایەن هێزەکانی سنوورپارێزی کۆماری ئیسلامی ئێرانەوە کرایە ئامانج وشانی بەرفیشەک دەکەوێ و بەگرانی بریندار دەبێ.\nڕۆژی دووشەممە ۲۸ی گەڵاڕێزانی ئەمساڵ دووکاسبکاری کوردی خەڵکی شاری بانە کرانە ئامانجی هێزە سنوورییەکان وبەگرانی بریندار بوون.\nی گەڵاڕێزانی ۱۳۹۷ کۆڵبەرێکی مێرمنداڵی کورد تەمەن ۱۵ ساڵ بەناونیشانی “مێهران دەهێستانی ڕاد” لە ناوچەی سنووری شاری سەردەشت کەوتە بەر تەقەی هێزەکانی سپای پاسداران و بەرکەوتنی فیشەک لەپێی ناوبراو برینداربوو.\nدووشەممە ۲۸ی گەڵاڕێزان کرێکارێکی گەنجی کورد محەممەد ئەمجەدی خەڵکی شاری سنە بەهۆی کارەبا لە سەرپێڵ زەهاوی سەربە پارێزگای کرماشان گیانی لە دەست دا.\nچوارشەممە ۲۳ی خەزەڵوەری ۱۳۹۷ی هەتاوی کاسبکارێکی کورد بەناونیشانی ” لوقمان خەیاڵی” خەڵکی حەسەن کوردەی ناوچەی چۆمانی بانە و۳۶ ساڵ تەمەن بەتەقەی هێزە چەکدارەکانی کۆماری ئیسلامی ئێران بەگرانی بریندار بوو.\nکۆڵبەرێکی خەڵکی شاری بانە بە ناوی مێهدی ئەمینی لە لایەن هێزە سەربازەیەکانی کۆماری ئیسلامیەوە بریندارکرا.\nهاوڵاتی کورد عەبدوڵڕەحمان شەریفی ۴۰ساڵ تەمەن بەهۆی تەقینەوەی مین لە ناحیەی مەچەکی قاچ بریندار بوو . بەگوێرەی\nچوارشەممه ۷ی گەڵاڕێزانی ۱۳۹۷ی هەتاوی ،بەهۆی تەقەی ڕاستەوخۆی هێزەکانی هەنگی سنووری کۆماری ئیسلامی ئێران لە سەردەشت، کۆڵبەری کورد کوردە ڕەزا ئوستادسیمانی بریندار بوو .\nسێ شەممە ۴ی سەرماوەزی ۱۳۹۷ی هەتاوی، ژنێکی لاو بەناوی فەرزانە پاکاری خەڵکی گوندی سەبزی سەر بە میاندواو دەستی داوەتە خۆسوتاندن و بە هۆی زۆری رێژەی سوتاندنەکەی ئەمڕۆ هەینی ٩ی سەرماوەز گیانی لەدەست داوە.\nسەرلە بەیانی ڕۆژی هەینی ٩ی سەرماوەزی ۱۳۹۷ ی هەتاوی کۆڵبەرێک بەناوی موحەممەد عەباسی بەهۆی دەسڕێژ و تەقەلێکردنی هێزەچەکدارەکانی کۆماری ئیسلامی لە سنووری پیرانشار گیانی لە دەستدا.\nپێنج شەممە ٨ ی سەرماوەز ی ساڵی ۱۳۹۷ هەتاوی لە سەر سنووری کانی خوا ی سەر بە شاری پیرانشار، دەستەیەک لە کۆڵبەران کەوتنە بەر تەقەی هێزە چەکدارەکانی کۆماری ئیسلامی و فەرهاد بیانک خەڵکی ئاوایی ماشکان سەر بە شاری پیرانشاری ناوچەی سێی چۆمان گیانی لە دەستداو کۆڵبەرێکی تر بە ناوی “سەدیق “برای”فەرهاد بیانک” بریندار بوو.\n۷ی گەڵاڕێزانی ۱۳۹۷ی هەتاوی بەهۆی تەقەی هێزە چەکدارەکانی کۆماری ئیسلامی ئێران لە کۆمەڵێک کۆڵبەر لەسنووری بانە کۆڵبەرێک بەناوی هادی سەلیمی” تەمەن ۳۰ساڵ کوژرا و کۆڵبەری دیکە بەناوەکانی “یادگار سەلیمی” بریندار بوو.\nشەممە ٤ی سەرماوەز، بە هۆی تەقەی راستەوخۆی هێزەکانی سەر سنوور بەرەو کۆڵبەران، کۆڵبەرێکی کورد حوسێن بەبریان تەمەن چل سال بریندار بوو.\nئەنجومەنی چالاکانی مەدەنی یارسان لە ڕاگەیندراوێکدا ڕایان گەیاندوە کە لە شانزدەهەمین ساڵیادی ترۆری سەید خەلیل عالی نژادا هێزە ئەمنیەتیەکان “خەیروڵا حەقجویان” یان ئاگادار کردۆتەوە کە مافی بەشداری لەو ساڵیادەدا نیە\nپێنەدانی مووچەی ۷مانگی کرێکارانی شارەوانی نەڵاس\nدوابەدوای ڕاگەیاندنی ڕێپێوان و گردبوونەوەی خەڵکی شاری بانە لە گۆڕەپانی جیهادکە بڕیار بوو ئەمڕۆ هەینی ۹ی سەرماوەز جێبەجێ بکرێت، هێزە چەکدارەکانی حکوومەتی ئێران، شاری بانە لە ڕۆژهەڵاتی کوردستانیان میلیتاریزە ودەست بەسەردا گرتووە.\nێنج شەممە ۱۷ی خەزەڵوەری ۱۳۹۷ی هەتاوی بەهۆی تەقەی ڕاستەوخۆی هێزه چەکدارەکانی کۆماری ئیسلامی ئێران لە پیرانشار کاسبکارێکی کورد بەناوی سەلاح ئیسفەندوەند ۲۸ساڵ تەمەن و خەڵکی مەهاباد کوژراوە.\nسێ شەممە ۱۵ی خەزەڵوەری ۱۳۹۷ی هەتاوی ،گەنجی کورد “ڕەزا موعیزی” کوڕی عەلی محەممەدەشاری لە ئیلام ، لەڕێی خواردنی حەبی برنجەوە کۆتایی بەژیانی خۆی هێنا.\nشەممە ۱۹ی خەزەڵوەری ئەمساڵ کچێکی مێرمنداڵ خەڵکی شاری ئیلام بەناونیشانی ” نیلوفەڕ منەتی ” ۱۷ساڵ تەمەن لەڕێی خواردنی حەبی برینج کۆتایی بەژیانی خۆی هێنا.\nسێ شەممە ۲۲ی خەزەڵوەری ۱۳۹۷ی هەتاوی کچێکی گەنج لەشاری ورمێ ناوچەی شێخ تەپەی ئەو شارە کە ناونیشانی تاکاتی بڵاوکردنەوەی ئەم هەواڵە ئاشکرا نەکراوە خۆی لەبینایەکی چەندد قاتی هاویشتە خوارەوە وکۆتایی بەژیانی خۆی هێنا.\nدوشەممە ڕێکەوتی ۲۸ی گەڵاڕێزانی ۱۳۹۷ی هەتاوی ژنێکی گەنجی خەڵکی شاری بۆکان بەناونیشانی ” نەرمین سەمەدی” کچی عوسمان لەڕێی خواردنی حەب کۆتایی بەژیانی خۆی هێنا.\nیەکشەممە ۲۰ی خەزەڵوەری ئەمساڵ منداڵێکی ۵ ساڵ تەمەنی خەڵکی پیرانشار بەهۆی نەخۆشییەوە گیانی لە دەست دا. سەرچاوەیەکی باوڕپێکراو، ناونیشانی ئەم منداڵە ۵ساڵەی : ” ئەرکان مەعرووفی” کوڕی ئیباهیم ڕاگەیاندووە.\nمێهدی نامدار، جێگری پەروەردەی دواناوەندی حکومەتی ئێران لە پارێزگای سنە رایگەیاندووە کە ئەمساڵ ١٠%ى قوتابیانی ئەو پارێزگایەی رۆژھەڵاتی کوردستان وازیان لە خوێندن هێناوە.\nدوشەممە ۲۸ خەزەڵوەری ۱۳۹۷ کۆچی هەتاویی لاشەی نیوە گیانی نازەنین ، کچە کوردی ٦ ساڵانی خەڵکی مەهاباد بە هۆیی لێدان و پێدادان بە بێهۆشی دەگەیەنرێتە نەخۆشخانە .\nهەڵاواردن و جیاوازی و کەمتەرخەمی\nدووشەمە ۱٤ی خەزەڵوەری ۱۳۹۷ ژنێک بە ناوی ئارەزوو دەروێشی کچی موحەمەد ساڵەح خەڵکی مهاباد لەدوای چەندین ڕۆژ مانەوە بەبێهۆشی و لە دوای نەشتەرگەری “سزارین” بە هۆی خەمساردی پزشکانەوە لە نەخۆشخانە گیانی دەستدا .\nدست بەسەر کردنی ۷۴ کەس لە باکوری کوردستان لە لایەن حکومەتی تورکیاوە\nی نۆوەمبەر ، کاتژمێر ٠١:٠٠ هێرش کرایە سەر ناوەندی هەدەپە لە ناوچەی بسملێ-ی ئامەد . هێرشەکە زیانی گیانی بەدواوە نەبووە وتەنیها خەسارێ مادی بەربیناکە کەوتووە.\nبەیانییەی کۆمەڵێک لە پارێزەرانی ڕۆژهەڵاتی کوردستان لەمەڕ مەحکووم کردنی بڕیاری ئەمریکا دژبە سێ کەس لە ڕێبەرانی باکووری کوردستان\nسەلاحەددین دەمیرتاش چالاکی سیاسی ناوداری کورد و هاوسەرۆکی پێشووی هەدەپە کە دو ساڵە لە زیندانی حکومەتی تورکیا دایە و وەک بارمتەیەک لە زیندانی ئەدیرنەی تورکیا ڕاگیراوە.\n۱٤ی نۆڤەمبەری ۲۰۱۸ی زایینی دادگای لەدادگای وڵاتی تورکیا سزای ۶ساڵ و۳مانگ سزای زیندانی بۆ هونەرمەندی کوردی باکووری کوردستان “هۆزان جانێ” دیاری کرد.\nسێ شەممە۲۷ی نۆڤەمبەری ۲۰۱۸ی زایینی لە سێ شاری تورکیا لانیکەم ۵۵ هاوڵاتی کورد لەلایەن پولیسی ئەو وڵاتەوە دەستبەسەر کران\nگۆرێکی بەکۆمەڵی کوردانی ئیزیدی لە قەزای شەنگال دۆزرایەوە\nلە گەڕەكی رۆشنبیرانی شاری هەولێر كچێكی ۱۷ ساڵان بەناوی (شەیما.ك) بەدەستی برایەكی دەكوژرێ. برا بچووكی كچەكە كە خۆی رادەستی پۆلیس كردووە.\nلە ئەنجامی بۆردمانی فرۆکە جەنگییەکانی تورکیا سێ هاووڵاتی باشووری کوردستان گیانیان لەدەست دا\nرێخراوەی ژنانی ئازادی کوردستان (رژاک) لە ڕانیە کەوتە بەر هێرشی هێزەکانی ئاسایش\nحکومەتی تورکیا هاوکات لەگەڵ کوشتن و ئاوارەکردنی کوردان، دەستی داوەتە دزینی زەیتونی عەفرین\nڕێخراوی مافی مرۆڤی ئەهواز لە ڕاپۆڕتێکدا هەواڵی کوژرانی دوو کەس لە دەسبەسەرکراونی ئەهوازی بەناوەکانی “ئەحمەد حەیدەری کوڕی عەبوود تەمەن ۲۸ساڵ ،و “عەدنان سەواری ۳٤ساڵ تەمەن بڵاو کردەوە\nیەک شەممە ۴ی سەرماوەزی ۱۳۹۷ی هەتاوی، بۆ جارێکی تر بومەلەرزەیەکی ۶.۳ ریشتەری کرماشان و زۆربەی ناوچەکانی رۆژهەڵاتی کوردستان و باشوری کوردستانی لەراندەوە\nدرێژەی تۆپ بارانی هەرێمەکانی پارێزراوی کوێستانی شاهۆ لەلایەن هێزەکانی سپای پاسدارانـەوە\nکوژرانی دەیان ئەسپ و دەستبەسەرداگرتنی کەلوپەلی کاسبکاران لەلایەن هێزە چەکدارەکانی ئێران ـەوە


ڤیزا – Yalla\nپاسپۆرتە متمانە پێكراوەكانی جیهان ئەمانەن!\nئامادەکردن: شکار ڕەزا پاسپۆرتی وڵاتە جۆراوجۆرەکان ته‌نها له ڕووی ڕه‌نگه‌وه جیاوازیان نییە، به‌ڵكوو لە ڕاستیدا متمانه و سه‌نگی وڵاتانه کە ده‌بێته هۆی جیاوازی نیوان پاسپۆرته‌كانیان . ڕێكخراوی “پاسپۆرت ئیندیكس” ساڵانه له سه‌ر پیوه‌ری “وه‌رگرتنی ڤیزا” و “به‌رده‌ستبوونی خزمه‌تگوزاری” و هەروەها “هه‌رزانیی سه‌فه‌ركردنه‌وە”، ڕیزبه‌ندی باشترین پاسپۆرته‌كانی جیهان ئاشكرا ده‌كات. وڵاتی ئه‌ڵمانیا له سالی 2017دا وه‌کوو وڵاتێک …\nمتابعة قراءة “پاسپۆرتە متمانە پێكراوەكانی جیهان ئەمانەن!”\nتمّ النشر بواسطةيلا أكتوبر 16, 2017 أكتوبر 16, 2017 نُشر فيژیانالوسوم: سەفەر،وڵاتى جيهان،پاسپۆرت،ڤیزااترك تعليقًا على پاسپۆرتە متمانە پێكراوەكانی جیهان ئەمانەن!\nئاگادارییەک لە کونسوڵخانەی گشتی ئەمەریکا لە هەولێر\nهەولێر- یەڵڵا دوێنێ یەک شەممە ٤-٦-٢٠١٧ کونسوڵخانەی گشتی ئەمەریکا لە هەولێر لە پێگەی فەرمی خۆیان لە تۆڕی کۆمەڵایەتی فەیسبووک، ئاگادارییەکیان سەبارەت بە وەرگرتنی پارە لە هاوڵاتیان لە هەرێمی کوردستان بڵاوکردەوە. کونسوڵخانەی گشتی لە ئاگادارییەکە ئەوەیان ڕوون کردەوە کە ئەوان بەهیچ شێوەیەک پارە لەبری پێدانی ڤیزای ئەمەریکی لە هاوڵاتیان وەرناگرن، جگە لەو بڕە پارەیە نەبێت کە …\nمتابعة قراءة “ئاگادارییەک لە کونسوڵخانەی گشتی ئەمەریکا لە هەولێر”\nتمّ النشر بواسطةYalla یه‌ڵڵا يونيو 5, 2017 يونيو 5, 2017 نُشر فيهەواڵالوسوم: ئەمەریکا،دۆنالد تڕەمپ،ڤیزااترك تعليقًا على ئاگادارییەک لە کونسوڵخانەی گشتی ئەمەریکا لە هەولێر\nئەوانەی حەزییان بەگەشتکردنە، ١٠ پرسیار لەسەر پایتەختی وڵاتان\nتمّ النشر بواسطةYalla یه‌ڵڵا أغسطس 13, 2016 أغسطس 13, 2016 نُشر فيوێستگه‌ی شادیالوسوم: تاقیكردنه‌وه،تاقیکردنەوە،كویز،پایتەختی وڵاتان،ڤیزا،گەشتاترك تعليقًا على ئەوانەی حەزییان بەگەشتکردنە، ١٠ پرسیار لەسەر پایتەختی وڵاتان\nپێشتر عێراقیەکان دەیانتوانى لە فرۆکەخانە ڤیزا وەربگرن بەڵام ئێستا دەبێت لە باڵوێزخانە یان کۆنسڵخانەى تورکیا پێشوەخت ڤیزا وەربگرن. حکومەتی تورکیا پێدانی ڤیزای وڵاتەکەی بۆ هاوڵاتیانی عێراق گرانتر کردووە. پێشتر ئەو عێراقیانەی بە فرۆکە گەشتیان دەکرد بۆ وڵاتەکە، لە کاتی گەیشتنیان ڤیزایان وەردەگرت، وەرگرتنی ڤیزای تورکیاش بەم ئاسانییە، وای کردبوو کە هاوڵاتیانی عێراقی زۆر سەردانی ئەم وڵاتە بکەن. …\nمتابعة قراءة “یاسای نوێی ڤیزای تورکیا بۆ عێراقییەکان”\nتمّ النشر بواسطةYalla یه‌ڵڵا فبراير 7, 2016 سبتمبر 5, 2016 نُشر فيهەواڵالوسوم: تورکیا،عێراقییەکان،ڤیزا،یاسااترك تعليقًا على یاسای نوێی ڤیزای تورکیا بۆ عێراقییەکان


نەبەز گۆران : ئێمە تاقمی نەوشیروان مستەفاين ! – WTARIKURD\nبەیاننامە هەرەشە ئامێزەكەی پارتی كە كۆمەڵێك هەرەشەی تێدایە ، هەم بۆ خەڵك ، هەم بۆ یەكێتی ، هەم بۆ گۆڕان ، بە قسەی وانبێ ، گوایە : تاقمەكەی نەوشیروان مستەفا لەپشت خۆپیشاندانەوەن !\nئەو خۆپیشاندەرە ئازیزانە، كوڕی ئەم وڵاتەن ، هیچ پێویست ناكات كەس لە پشتیان بێت . خۆیان نارازین و وڵاتی خۆشیانە ، مافی خۆیان كە دەبینن مافیان دەخورێت نارازی بن و ، زۆر لەوەش جوامێرترن پێویستیان بە پشت بێت .\nراستیەكەی برواناكەم ئێمەیان لە پشت بێت . برواشم وایە خۆیان زۆر لەوە هوشیارترن بە قسەی ئێمەمانان بكەن . نە بە قسەی ئێمە دەكەن و نە هیچ كەسێكی دیكەش .\nگەر ئێمە بمانەوێت ئەمجارە خۆپیشاندان بكەین ، بە دەستی بەتاڵ نایكەین و بكەوینە بەرپێتان. بۆیە بێخەمبن ئێمەی لەپشت نیە . چونكە ئەو گەنجانە بە دەستی بەتاڵ چوونەتە سەر شەقام .\nجا باشترە واز لەم تۆمەت دروستكردن و ئەو بە دوژمنكردنە بهێنن . لە بری ئەم هەرەشە و گوڕەشەو یەكتر تۆمەتباركردنە، بیر لە رێگایەكی باشتر بكەنەوە .\nئێمە ، تاقمی ( نەوشیروان مستەفا ) ین ، لەبەر ئەوەی :\n– سەروەت و سامانی وڵات نابەخشێتەوە بەسەر خۆی و منداڵەكانی .\n– نەوتی ئەم هەرێمە پڕ نەوتە ، ئاودیوی سنوور ناكات .\n– نایەوێت لەسەر قوتی خەڵك بژیت و ، تا ئەم تەمەنە دەستەكانی پارەی ئەم میلەتەی پێ كۆنەكردوەتەوە .\n– خوێندەوار و هوشیارە . تێگەیشت و سیاسیە . دەزانێت بیربكاتەوە و دەشزانێت دونیا چیە و چۆن ئاراستە دەكرێت . فەرهەنگێكە بۆخۆی. هەركەسێك نزیكبێت لێی ، دونیا بە باشتر دەبینێت . بێگومان دەزانم ئەم راستیانەتان پێخۆش نیە !\nئێمە ، تاقمی ( نەوشیروان مستەفا ) ین .\nپشتی دەگرین ، لەگەڵی هەنگاو دەنێین ، هاوكاری دەبین ، سێبەری دەبین و سێبەرمان دەبێت ، چونكە خەمی ئایندەی ئەم وڵاتەیەتی .\nتاقمی ئەو بین باشترە ، یان هی ئەوانەی لەبەر خاتری كورسیەك دەیانەوێت خوێن بچێتە سەر هەموو شەقامێك ؟\nتاقمی ئەو بین باشترە یان تاقمی ئەوانەی ، لەبەر خاتری بارەگایەكی حیزبی باكیان بە كوشتنی گەنج نیە ؟\nتاقمی ئەو بین باشترە ، یان تاقمی ئەوانەی وڵاتەكە وەك كۆمپانیایەك تێگەیشتوون و بازرگانی پێوە دەكەن ؟\nئەمانە و دەیان نمونەی تر ، هی ئەوەن زۆر بە راشكاوی پێتان بوترێت :\nدەست لەو بیركردنەوە لاوازە هەڵگرن . دەست لە تۆمەت هەڵگرن ، بە هەرەشە هیچ شتێك ناكرێت . هەركاتێك هەرەشە لە كەسێك بكرێت و تۆمەتبار بكرێت لە لایەن ئێوەوە ، ئێمە تاقمی ئەوین .\nوڵات نە بە هەرەشەو نە بە تۆمەتباركردن ناچێت بەرێوە ، گەر پێویستیشتان بە چارەسەركردنە و خۆتان نازانن باش بیربكەنەوە ، بچن بۆ لای ئەو پیاوەی كە هەموو نارەزایەتیەك بە دەستی ئەو دەزانن ، بێگومان ئەو رێگاتان بۆ دادەنێت چۆن چارەسەری كێشە دەكرێت .\nجا قوربانینە …\nوامەزانن گەر وتان تاقمی نەوشیروان مستەفا ، ئیتر بترسین و بڵێین ، ئێمەی لەگەڵ نین ، بەڵێ گەر پێتان وابێت هەرەشە كردن لە نەوشیروان مستەفا دەمانترسێنێت ، ئەوە وەهمێكی باش نیە .\nبەڵێ ئێمە تاقمی نەوشیروان مستەفاین ، بەڵام دڵنیابن ئێمە خەمی گەورەترمان هەیە و خەمی سنوورەكانمانە و خەمی ئایندەیی نەوەكانمانە. باشترە بیربكەنەوە و پەنجەی تۆمەتان بنوقێنن و رێگای ژیرانە بگرنە بەر .


چەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟: ماڵپەڕی وەڵامەکان\nئافرەتانچەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟\nچەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟\nباشترین ژنهێنان و شووكردن ئەوەیە كوڕ و كچ بەدواى ئیمان و ڕەوشت دا بگەڕێن هەرچى كەسەكە ئیماندارو بەڕەوشت بێت ئەوەچاكترە و دەبێتە مایەى خۆشگوزەرانى دونیاو ڕۆژى دوایى پێغەمبەرى خوا (ﷺ) دەفەرموێ: (تنكح المرأة لاربع لمالها و لجمالها و لنسبها و لدينها فاظفر بذات الدين تربت يداك) واتە: ئافرەت بۆ چوار شت مارە دەكرێت لەبەر ماڵ و سامانى وە لەبەر جوانى و شۆخ و شەنگى وەلەبەر كەسو كارو عەشیرەتى وەلەبەر دین و ئیماندارى تۆ ئافرەتى دیندارو هەڵبژێرە توشى خێرو خۆش دەبى، وە بۆ پیاوان دەفەرموێ: (إذا جاءكم من ترضون دينه و خلقه فزوجوه) واتە: ئەگەر پیاوێ دیندارو بەڕەوشت هاتە خوازبێنى كچەكەتان ئەوە بیدەنێ.\nبۆ تۆش بەڕێزم ئەگەر تا كەسێكى ئیماندار بێت باشترە ئەگەر نەبوو ئەوا لەوانەى كە دەڵێى ئیمانیان لاوازە بزانە باشترینیان كامەیە ئەوەیان هەڵبژێرە ئەگەر شووكردنت پێویست بوو.\nگرنگى پۆشاكی شەرعی بۆ ئافرەتی موسوڵمان چیە؟ وە مەرجەکانى باڵاپۆشى کامانەن؟ وەصفی ئافرەت بۆ مێردەکەی ئامۆژگاریتان چیە بۆ ئەو کچانەى دواى شوکردن باسى هەڵە و تاوانەکانی ڕابردویان دەکەن بۆ مێردەکانیان؟ من نوێژ دەكەم و ڕۆژوو دەگرم و بەس لەچكم حەز لێ نى یە جلەكانم ئیسلام حەزى لێ نى یە حوكمم چیە؟ ئایا برۆ كردن حەرامە؟\nسەردان: ١,٣٥١ بەش: ئافرەتان\nپرسیاری دواترئایا دوای بە كارهێنانی سانتی فڕێدانی ئاسایە لەڕووی دینەوە هەندێك دەڵێن دەبێت بشیۆى ئینجا فڕێ بدرێ؟پرسیاری پێشترلابردنی مووى ڕوومەت بۆ پیاو و بۆ ژن ؟


4 تشرینی دووهەم 2021 – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nرۆژ: تشرینی دووه‌م 4, 2021\nهەر بۆ زانیاریت:\nسامانی 450 کۆمپانیای گەورەی داراییی کە لە 45 وڵاتدا هەن 130 تریلۆن دۆلارە کە دەکاتە جار و نیوێکی کۆی داهاتی وڵاتانی دونیا.\nلە بریتانیادا بڕیارە لە ساڵی 2030 دا بۆ ئەوەی تارگێتی کەمکردنەوەی کاربۆن بپێکن هەموو سەیارەی ئەم وڵاتە بکرێنە کارەبایی ، واتە هیچ جۆرە سەیارەیەك نابێت ببێت کە بە گازۆیل و بەنزین کاردەکات ، ئەمەش یانی لە دەستدانی 45 ملیار پاوەند لە بودجەی ساڵانەی بەریتانیا کە وەکو باج لە بەنزین و گازۆیلی دەستدەکەوێت . باشە ئەم کەلێنە گەوەرەیە کە نزیکەی سێیەکی بودجەی سیستەمی تەندروستی بریتانیایە چۆن پڕدەکرێتەوە؟!!! لە لایەکی دیکەشەوە ئەی کۆمپایاکانی نەوت و بەزنین چە دەکەن و چی دەڵێن ؟!!!\nلە کاتێكدا سەرۆكی دەوڵەتان و کۆمپایاکان و گەوەرە بزنسمانەکان لە لوتکەی کۆنفرانسی بەرگریی لە ژیگەدان و چەلەحانێ دەربارەی کەمکردنەوەی دووەم ئۆکسیدی کاربۆن دەکەن ، کەچی خۆیان بە هیچ شێوەیەك ئەوە بەڕێناکەن. نموونە : بۆریس جۆنسۆن، سەرەكوەزیرانی بریتانیا لە گلاسگۆوە بە تەیارەی تایبەتی هاتەوە بۆ لەندەن ، Ursula von der Leyen سەرۆکی یەکێتی ئەوروپا بۆ 31 میل ، فڕۆکەی تایبەتی بەکارهێناوە . هەروەها سەرۆکی کۆمپانیای ئەمازۆنیش هەر هەمان کاری کردووە.\nدەزگەی میدیای بی بی سی بریتانی کە گوایە دژ بە پیسکردنی ژینگەیە 300 هەزار پاوندی لە کۆمپانیای نەوتی سعودییە، ئارامکۆ، بۆ ڕێکلامەیان وەرگرتووە ، بەڵام ئەو ڕێکلامەیە لە بریتانیاد نەکراوە دیارە لەبەر چاوی ناحەز بووە ، بۆیە زیاتر لە وڵاتانی دیکە و بە زمانە جیا جیاکان کراوە.\nلە ڕێککەوتنەکەی پاریسی 2015 وە 60 لە بانقە گەورەکان 3.8 تریلۆن دۆلاریان داو بە کۆمپانیاکانی fossil fuel . لە سەدا 40ی دانەوەی دووەم ئۆکسید لە لە لایەن محەتە خەڵوزییەکانی ئاسیاوەیە، توێژەرەوکان سەرچاوەی کارەساتەکە دەگێڕنەوە بۆ بانقەکان و کەسە سەرمایەگوزارییەکان لە ئەوروپا و لە ئەمەریکا.\nئیتر ئەمانە نوێنەرەکانمانن بۆ پاککردنەوەی ژینگە و ئاسوودەکردنی سروشت و مرۆڤ ، جا خۆت بیریان لێبکەرەوە و پرسیار لە خۆت بکە.\nazadebram\tكوردی - Kurdi، هه‌واڵ و ڕاپۆرت\t 4 تشرینی دووهەم 2021 1 Minute


گوڵەکانی نیشتمان لە تاراوگە\n10:15 - 10/12/2019 1261 جار خوێندراوەتەوە\nلە دوو پێشانگەی شێوەکاری لە ئەڵمانیا، دایە فایزە هونەرمەندی شێوەکار، گەلەری نمایشکردنی تابلۆکانی پڕکرد لە بۆنی گوڵ و گوڵزاری نیشتمان. رەنگ و ستایلی تابلۆکانی جێگەی سەرسامی بینەران و هونەرمەندانی بەشداربووی پێشانگەکەی بوو. ئەو خانمە هونەرمەندەش، پێیوایە گوڵی نێو تابلۆکانی، یادگارییە جوانەکانی کوردستانە، لە تاراوگە بە گوڵ وێنەی کێشاون و لە تابلۆدا نەخشاندوونی.\nیەکەم پێشانگەی گوڵەکانی نیشتمان لە تاراوگە، لە شاری هانۆڤەر بوو، ئەم پێشانگەیە ١٦ تابلۆی لەخۆ گرتبوو، پێشانگەکەش بە هاوکاری‌و پشتیوانیی هونەرمەند (تەها خۆشنووس) بەرێوەچوو. لە ساتی کردنەوەی پێشانگەکەشدا موزیکە سەرنجڕاکێشەکەی (هێمن عومەر رەزا)، کەشێکی سەرنجراکێشی دابوویە پێشانگەکە. بڕیارە ئەم پێشانگەیە تا کۆتایی مانگی داهاتوو، بەردەوام بێت.\nچالاکی دووەمی دایە فایزە، لە شاری “بۆن”ی ئەڵمانیا بەڕێوەچوو، چالاکییەکەش لەگەڵ ٤٥ هونەرمەندی تری کورد لە گرووپی کورد ئارت لە پێشانگەیەکی هاوبەشدا کۆبوونەوە، فرۆشی تابلۆکانی ئەم پێشانگەیە دەبەخشرێتە ئاوارەکانی رۆژئاوا. ئەم پێشانگەیەش تا هەفتەی داهاتوو بەردەوام دەبێت.\nسەبارەت بەم دوو پێشانگە هونەرییە، دایە فایزە، تایبەت بۆ کولتووری زەمەن وتی: “لە ناو تابلۆ هونەرییەکانمدا، فیگەری گوڵەکانم یادگارییە جوانەکانی کوردستانە لە تاراوگە، کە من توانیومە بە گوڵ وێنەیان بکێشم، کە بە بڕوای خۆم توانیومە، گوڵەکان لە پیشاندانی خەونێکی پر گوڵستان، بە یاریکردنێکی خۆرسکانە بە رەنگ، جوانییەکانی نیشتمان بێنمە ناو پانتایی تابلۆکانمەوە.” سەبارەت بە شوێن و تایبەتمەندیی تابلۆکانیش، ئەو هونەرمەندە دەڵێت:” لە کارە هونەرییەکانمدا، زەمەن لە روانینی تابلۆکاندا وەستاوە، لە هاوتایی و هاویەکییەکی پڕاو پر لە رەنگ، رەنگێک تەنها لە گوڵدا نین، بەڵکو لە بوراق و چنینی سەر فەرشەکان و شەقام و دیوارەکانی شاریشدا دەبینرێن و بوونی هەیە.”\nهونەرمەند فایزە عارف کەریم، ناسراو بە ”دایە فایزە” ساڵی 1943 لە سلێمانی لە دایکبووە، ماوەی چەندین ساڵە کاری هونەریی دەکات، بەڵام ئەمە یەکەمین پێشانگەی تایبەتییەتی کە لە وڵاتی ئەڵمانیا کراوەتەوە. لە ئەزموونی کارەکانیدا، رەنگی گوڵ، فیگەری سەرەکی و ناسنامەی هونەرییەتی.\nئەم بابەتە لە ژمارە ٢٥ی پاشکۆی کولتوری ڕۆژنامەی "زەمەن" بڵاوبۆتەوە


تەندروستی چۆنە؟ بەڕێوبەری پێشووی فێراری سەردانی شوماخەری کرد\nشوماخەری ئەفسانە تەندروسستی جێگیرە، بەڵام وەک مرۆڤێکی ئاسایی ناژی\nفۆتۆ: سایتی فەرمی مایکڵ شوماخەر\nمایکڵ شوماخەری ئەفسانەی فۆرمولا 1 ماوەی حەوت ساڵە بەهۆی ڕووداوەکەی چیای ئەلبەوە دووچاری ئاستەنگی تەندروستی هاتووە و تاوەکو ئێستا کەس نازانێت چی بەسەرهاتووە.\nلە دیسێمبەری 2013 شومی لەگەڵ هاوسەرەکەی بە مەبەستی بەسەربردنی کاتەکانی حەوانەوە ڕوویانکردە چیای ئەلب بۆ ئەنجامدانی یاری خلیسکانی سەر بەفر، بەڵام ئەفسانەکە دووچاری ڕووداوێک هات و سەرەڕای ئەوەی پارێزەری لەسەردابوو، بەڵام بەهۆی بەردێکەوە بەسەختی برینداربوو.\nجان تۆد بەڕێوەبەری پێشووی تیمی فێراری کە سەرپەرشتیاری شوماخەر بووە لە چنینەوەی حەوت نازناوی پاڵەوانی جیهان، یەکێکە لەو کەسایەتییە کەمانەی سەردانی ماڵی شومی دەکەن و لە هەواڵەکانی ئاگادارن.\nتۆدی تەمەن (74) ساڵ دووشەممەی ڕابردوو سەردانی ماڵی شۆفێرە جیهانیەکەی کردووە و لەم بارەیەوە بە میدیاکانی ڕاگەیاندووە، " چاوم بە شوماخەر کەوت، ئەو دەجەنگێت، ئێمە دەزانین دووچاری ڕووداوێکی قورسبووە بەهۆیەوە زەرەرمەندبووە".\nهەروەها دەڵێت، " هاوسەرێکی بێوێنەی هەیە و منداڵەکانی لە چواردەورین، لەگەڵ سەرپەرشتیارە پزیشکییەکان، تەنها ئەوەندەمان پێدەکرێت هیوای سەلامەتی بۆ خۆیی و خێزانەکەی بخوازین، ئەوەی بە منیش دەکرێت نزیکبوونمە لێیانەوە تاوەکو سودێک بە هاوڕێکەم بگەیەنم".\nبەپێی زانیارییەکانی تۆد، شوماخەر لەگەڵ خێزانەکەی لە یەکێک لە ڤێلاکانیان لە سویسرا لەسەر دەریا ژیان دەگوزەرێنێت، لەڕووی تەندروستییەوە هێشتا تواناکانی بۆ نەگەڕاورتەوە و جێگیرە، بەڵام وەک دەردەکەوێت هیچ گۆڕانکارییەکی ئەوتۆ و بەرەوپێشچوونی بەخۆیەوە نەبینیوە.\nشوماخەر ئەفسانەی شۆفێرانی جیهانە و لە ژیانی وەرزشییدا (91) پێشبڕکێی بردووەتەوە و خاوەنی حەوت نازناوی پاڵەوانی جیهانە، کە تاوەکو ئێستا ڕیکۆردەکەی نەشکێنراوە، بەڵام لە داهاتوودا لویس هامیڵتنی شۆفێری بەریتانی دەتوانێت ئەم ڕیکۆردە هاوتا بکاتەوە.\nجیۆکۆڤیچ نازناوی ڕۆمای کراوەی بەدەستهێنا و مێژووی نوسییەوە\nزوبیزاریتا نهێنی مێسی لە بەرشلۆنە ئاشکرادەکات: تاتا مارتینۆ لێی دەترسا\nدیلی ئالی لە تۆتنهام دەڕوات؟ پاریس داوای دەکات\nئەتلەتیکۆ و سوارێز گەیشتوون بە ڕێککەوتن\nچوار هۆکار.. کێشەی ڕیاڵ مەدرید گۆڵکردنە و زێدان لە چوار متمانەی بە یەکێکە\nکومان دەیەوێت پوج ڕەوانەی ئەیاکس بکات و یاریزانەکە بووەتە سەرئێشەیەکی دیکە\nپێرلۆ: سوود لە سێ ڕاهێنەر وەردەگرم و لاساییان ناکەمەوە


14:48 دوو شه‌ممه 22 ته‌موز 2019\nبیروڕا- کەمال چۆمانی\nئاسایش و دەزگای دژە-تیرۆری پارتی هیچ زانیارییەکی رازیکەریان لەگەڵ وڵاتییانی هەرێمی کوردستان بەشنەکردوە. ئێمەش روداوەکانی رابردومان لەبیرە کە چۆن پارتیی بۆ لێدان لە نەیارەکانی خۆی، بۆ نمونە تاوانبارکردنی کادیرێکی نیشتیمانپەرەوەری کۆمەڵی ئیسلامیی لە تەقینەوەیەکی هەولێردا، دەستگیرکرد و بە تاوانباری ناساند، کەچی دواتر دەرکەوت ئەو کادیرە بەڕێزە هیچ ئاگاداریییەکی سادەشی لەو تەقینەوەیە نەبوە. بۆیە نەک هەر بە گومانەوە تەماشای ئەو زانیارییانە دەکەین ئاساییش و دەزگای دژە-تیرۆری پارتیی بڵاویاندەکاتەوە، بەڵکو بڕواشی پێناکەین.\nدۆخی ناوخۆیی تورکیا نە لەڕوی سیاسییەوە، نە لەڕوی ئابورییەوە سەقامگیر نین. نەیارانی ئەردۆغان دەرکەوتون و ئەگەری ئەوە بەهێزە هێزێکی دیکە دروستببێت کە زۆرینەی ئەکەپە لە پارلەمان هێندەی تر لاواز بکات.\nبۆ داپۆشینی ئەو شکستە ئابوریی و سیاسییانەی تورکیا و ئەکەپە، ئەردۆغان پێویستی بە شەڕێکە وەک چۆن لە ٢٠١٥ پڕۆسەی ئاشتیی کۆتایی پێ هێنا. لەبارترین شەڕ هێرشکردنە سەر رۆژئاڤایە، بەتایبەت کە شەڕی سوریا تا رادەیەک بەرەو یەکلاییبونەوە چوە و هیوای لەسەرکارلابردنی بەشار ئەسەد و رژێمەکەی چیتر ئامانجی کۆتایی هاوپەیمانان نییە. بەڵام ئەو هێرشە ئەنجامدانی ئاسان نییە چونکە ئەمریکا بەتەواوی دژایەتیی هێرشێکی لەو جۆرە دەکات. پێگەی رژێم جارێکی تر هێندە بەهێز بۆتەوە کە تورکیا چیتر خەون لەسەر روخان و جێگرتنەوەی بە ئۆپۆزسیۆن بونیات نەنێت.\nلەو چوارچێوەیەدا، تورکیا هێرشێکی زەمینیی بۆ سەر هەرێمی کوردستان بە بیانوی هەبونی پەکەکە دەستپێکردوە، بەڵام پێویستیی بە شەرعییەتی زیاتر هەیە بۆ ئەو هێرشە، بە رادەیەک بەڵکو بتوانێت پشتیوانیی ناتۆش بەدەستبێنێت. ئەگەر هێرش بۆ سەر رۆژئاڤا سەرکەوتو نابێت و ئەنجامدانی مەحاڵ بێت، ئەوا بۆ سەر باشور هێندە مەحاڵ نییە چونکە ئەمریکا لە هەمبەری نییە و پارتیی دیموکراتیی کوردستانیش، کە ئێستا بەتەواوی حکومەتیشی کۆنترۆڵ کردوە، هاوکارە.\nلە عێڕاق و هەرێمی کوردستاندا کە بۆتە پێگەی دەیان دەزگای هەواڵگریی ناوچەیی و دونیا، ململانێکان ئاسان دەکرێت بتەقنەوە، رەوشی سوریا و یەمەنمان هێشتا لەبەرچاوە. ئێران و ئەمریکا ململانێیەکی قوڵیان لەسەر پێگەی ئێران لە ناوچەکە دەستپێکردوە، هەر بۆیە هەر ململانێیەکی چەکداریی لە هەرێمی کوردستان یان عێڕاقدا، گەورەتر دەبن لەوەی شەڕی بچوکی رۆژ و مانگان بن.\nئەو هێرشەی تورکیا بۆ سەر پەکەکە درێژەبکێشێتە قەندیل گریمانەی ئەوە دەکرێت کە دەبێتە شەڕی ناوخۆیی نێوان پارتیی و پەکەکە، هێزی دیکەی باشوریشی تێدەکەوێت، کە دواجار دەبێتە شەڕی تورکیا و هێزەکانی هەرێمی کوردستان بەپێی دابەشبونیان بەسەر هێزە ئیقلیمیی یان ناودەوڵەتییەکان.\nتورکیا ئامانجەکانی دەپێکێت؛ لەلایەکەوە بزوتنەوەی ئازادیخوازیی لە باکور و رۆژئاڤا بێهێز دەکات، ئۆپۆزسیۆنی سیاسیی کوردیی و دەزگا کەلتورییەکانی کورد لە تورکیا زیاتر دەچەوسێنێتەوە. دوای ریفراندۆمیش بۆ دەوڵەتی سەربەخۆ و باشتربونی پەیوەندییەکانی تورکیا لەگەڵ عێڕاق، تورکیا هەرێمی کوردستان وەک ئەو پێگە بەهێزە دەستورییەی عێڕاقی وەک جاران لا پەسەند نییە. تەماحی تورکیا بۆ سەر کەرکوک و ناوچەکانی موسڵ تەماحێکی ئابورییە کە قوڵایی مێژویی هەیە.\nکە ئینسان ئەو راستییانە دەبینێت، ناتوانێت کوشتنی دیپلۆماتکار/بەرپرسەکەی میت لە هەولێر بە گەمەیەکی ئیستیخباراتیی تورکیا خۆی تێنەگات وەک چۆن خەتێکی ناو میت و دەوڵەتی تورکیا پارتییان هاندا بۆ ئەنجامدانی ریفراندۆم تا دواتر ئامانجەکانی خۆیان پێکا و پێگەی هەرێمیان بچوکتر کردەوە.


دزێک بیرەوەریم دەنووسێتەوە.\nبێدەنگ ئەم رۆمانە بخوێنەرەوە، تۆغەریبە نیت، تۆ لەشوێنێکی ترەوە نایەیت...!\nئەلبێر کامۆ لە یاداشەکانیدا بەرگی یەکەم دەڵێ: گەر دەتەوێت ببیتە فەیلەسوف، رۆمان بنووسە.\nمن باوەڕم نییە "شوان حەسەن" لەهەوڵی ئەوەدابێت ببێتە فەیلەسوف ، تا ئەو جێگەیەی من ئاگام لێبێت نووسەری ئەم رۆمانە ژیانی بەسادەی گرتوە بێئەوەی بیەوێت و پلانی فەیلەسووفبوونی هەبێت بەر لە چاپکردن، ئەم رۆمانەم خوێبدبووەوە، ئەمڕۆش جارێکی تر رۆمانەکەم لەبەر دەستدایە و یەکێکە لەکتێبە نایەبەکانی ناو کتێبخانە غەریبەکەم ، کەکاتێک سەیری کتێبخانەکەم دەکەم، هەست دەکەم لەشکرێکی تۆکمەو تەیار لەسەفەردایە لەگەڵم و لێم جودا نابێتەوە بەچرکەش.\nهەڵبژاردنی ئەم چیرۆکە زیاتر هەڵبژاردنێکی وریایانەیە کە خوێنەر دەبات بۆ گەشتێک کە لە شاری هەولێرەوە دەستپێدەکات ، بەناو گەڕەکێکی میلیدا کە ژیان لەوێ سادەی داگیری کردووەو باوکێک لەماڵێکدا ئیمپراتۆرێکی زاڵمە و بە یاسای خۆسەپێنی و پلانێکی جەهەندەمی خێزانێک بەڕێوە دەبات، باوکێک خۆپەرست و تەنانەت لەو پیاوانەدەچێت کە خۆراکە باشەکانی بۆ خۆی دەوێت. بەوەشەوە نەوەستاوە منداڵێکی کردۆتە سیخور بەسەر خێزانەکەیەوە. لەگەڕەکەکەشدا ئێوارانی هەینی باوکە نەوسنەکە دەیەوێت حەمامێکی گەرم بکات و منداڵەکان بەدڵی خۆی لەناوجێگەبنێ. بۆسپێدە گەڕەک و جۆگەلەی ئاوەکان بۆنی حەمامیان لێدێ . ئەو پێمان دەڵێ لەهەموو جووتبوونی باوک و دایکەکاندا منداڵێک دەزێت و دەبێت بەمنداڵی گەڕەک و دەکەوێتە ناو کۆڵانە چڵکنەکەوە. لێرە لەم گەرەکەدا یاساچینایەتێکان بۆ خۆیان خۆیان بەڕێدەکەن . نەمارکسێکان نەئاینەکان ناتوانن ژینگەی ئەم گەرەکە میلیانە ڕێکبخەن ، چونکە وەڵامەکانی ئەوان هی سەردەمێکی ترە و نووسەر پێمان دەڵێ ، ئەوکارە لەمحاڵ محاڵترە دەستی تێوەردەیت.\nئێمەی نەوەی سەردەمی ساڵانی هەشتاکان هەموومان لەناو ئەو گەڕيکە میلیانەدا تەمەنێکمان بەسەر بردوەو ئاشنای ئەو ژیان و ژینگەیەین کە هەموومان خاوەنی چەندین چیرۆکین و لەگەڵماندا ئەژین ئەو چیرۆکانەو بۆتە بەشێکی هزرمان.\nبەڵام ئێستا شارەکان وا گەورەبوون گەڕەکە میلێکان بوونەتە پارکەرینی ئۆتۆمۆبیلەکان و ئەو خانووە تاکوتەرایانەی ماویشە دەرگاکانی یان کڵۆم دراوە ، یان تابلۆیەک بەخەتێکی ناشرین پێوەیە بۆ فرۆشتن لەگەڵ ژمارەی تەلەفۆنێک بۆ پەیوەندی کردن بە میراتگرانی خانۆکانەوە . گەڕەکەتازەکانیش هەموویان بەخان و خەڵکەکەیەوە لەیەک مۆڕ دەبنەوە و کەسی یەکتری ناناسێت . چیرۆکەکە سەفەری کوڕێکە بۆناو دنیای سیاسەت و ئەوپرسیارانەی کە ئاینەکان بەتابوی دەزانن، چونکە ئەو پرسیارانە گومان دروست دەکەن و وەڵامەکانی و خودی پرسیارەکانیش مرۆڤەکان بێبڕوادەکەن و ڕووتیان دەکەنەوە لەدینداری. تێکەڵەیەکە لەسەفەری کارئەکتەرەکەمان بۆ سەرزەمینی دەرەوەی شار و چوون بۆ چیا و بوون بە پێشمەرگە، دوای بۆ سەر زەمینە ئارامەکەی ئەورپا و نیشتەجێبوون لەوێ.\nبەر لە ئەورپا ئەو دەرکی بەوەکردوە لەڕێگەی گفتوگۆکانێوە لەگەڵ هاوڕێکانی، کە حیزب مرۆڤی کۆیلەی دەوێت ، خواش بەهەمان شێوە کەسی غوڵامی دەوێت و نابێت لەگوناحەکان نزیک بینەوە، پرسیار لەبون و نەبوی ئەو بکات.\nمزگەوت ئەو جێگەیەیە کە تەنها نێرینەکان دەچنە ناوی، کەچی نووسەر زۆر بەئازایەتیەوە لەهۆنراوەیەکدا کچەکە دەباتە مزگەوتەکەوە بۆ ماچکردن ئیتر ئەمە لەو کاتەدا لەتابو تابوتربوە.\nلەهەشتاکانی سەدەی ڕابردوودا ئافرەت نەدەچووە ناو مزگەوتەوە ، تەنانەت کەدەشمردن لەماڵەوە دەشۆران بەئێستاشەوە و بەخێرای دەبرێنە گۆڕستانەکان تابیانکەن بەژێر خاکەوە. ئێستا ژنان شانسی ئەوەیان هەیە لە ڕیزی دواوە نوێژی هەینی بەکۆمەڵ بکەن.\nئەم رۆمانە دەیان پرسیاری ئاوای زیندوو لای خوێنەر دەوروژێنێت کە مایەی هەڵوێست وڕامان لەسەر کردنە ، بەهەرحاڵ لای من وابوو نازانم لای ئێوە چۆن دەبێت؟ چیرۆکەکەمان بەردەوامە و پاڵەوانەکەی دەبێتە پێشمەرگە لەشاخ و داوای ئەنفال لەسەر زەمینە ئارامەکەی ئەورپادا دەگیرسێتەوە.\nرۆمانەکە باسی شاری ئەستەمبوڵ ناکات، کە شارێکە ئاسیاو ئەورپا ئاوێزانی یەکتر بکات، بەڵام کاکی نووسەر بەشێوەیەکی جوان ئاسیا و ئەورپای ئامێزانی یەکتر کردوە، دوو جۆر زیندانمان بۆ وێنەدەکات زیندانێک لەئاسیادا کە لەزیندانێکان دەدەن و جەستەیان ئازاردەدەن ، بەڵام لە ئەورپا پاڵەوانەکەمان دەکەوێتە ناو زیندانەوە لەپشتی دەرگا داخراوەکانی زیندانەوە لەسەر هیچ ڕۆحی ئازار دەدەن ، ئەو پێمان دەڵێ کە لەم ووڵاتە بیرۆکراتیانەی ئەورپادا بە پەڕەی کاغەزەکان مرۆڤ سەردەبڕن.\nلێرەش پاڵەوانی رۆمانەکەمان چیرۆکەکانی ناو زیندانە ساردو سڕەکەی ئەورپامان بۆ دەگێڕێتەوەو باسی کارئەکتەرەکانمان بۆ دەکات کە بۆچی لەپشتی دەرگا داخراوەکانەوە دانیشتوون؟\nئەو پێمان دەڵێت هەندێکیان بۆ گەیشتن بە پارە ، چارەنووسیان گەیشتوە بەم جێگەیە و بۆیە بەم ڕێگەیەدا ڕۆشتوون تا لەڕێگەکەیان بەختەوەری بچنەوە دوای نەیانتوانی وە، بۆخاتری چنینەوەی بەختەوەری لەڕێگەی پارەوە هەموو شتێکی بەهاداریان لەدەست داوە ، ئەوان لەڕێگەی خاڵەکانی جەستەیانەوە چیرۆکەکانی ناو زیندانمان بۆ دەگێڕنەوە.\nئەم رۆمانە کۆمەڵێ بابەتی فکری دەستکاری دەکات کە شایستەی هەڵوێست لەسەر کردنە و خوێنەر دەتوانێ ئەولایەنانە دەرک پێبکات . ئەم کتێبە نایەبە لەو کتێبانە نی یە کەدەستت پێکرد بەرەو لاپەرەکانی دوای بچیت بزانی ئەنجام چی لێدێت و بەکوێ دەگات . بەپێچەوانەوە ئەم تەکنیکەی ئەم رۆمانەی پێنووسراوە گەرچی لای من سەرەتا قورس بوو، بەڵام کاتێک خوێندمەوە و تەواوم کرد هەستم کرد شتێکی جیاوازم خوێندۆتەوە کە ماندوبونەکەمی بەزایەنەداو شایەنی ئەوەبوو ئەو چەند کاژمێرەی بۆ تەرخان بکەم.\nسەرئەنجام هەست بەوەدەکەیت کە ئەم رۆمانە لە دنیایەکی نوێداو بە تەکنیکێکی نوێ نووسراوە کە زیاتر لەژێر کاریگەری نووسەرە کانی ئەم سەردەمەیە ، پشتێکی زۆری بە گێڕانەوە بەستوە و هزر بەچرکە غایب نی یە لەگەڵ نووسەردا ، ئەو دەزانێ بۆکوێ ملی ناوە ، ئەو پێمان دەڵێ دەتوانی نامەی نهێنیش لای کەسێکی نەخوێندەوار بپارێزیت.\nزۆر نووسەر هەیە کە ئێمە ناویان دەزانین و بوونەتە ژمارە لە نووسەرانی کورد، تاکە شانسێک کەهەیان بووە ئەوە بووکە ک ئەوان لەسەردەمێکدا نووسیویانە و کتێبیان بەچاپگەیاندووە کە ئەم دنیا پێشکەوتوو نەبووە، دڵنیایان دەکەمەوە، ئەگەر ئێستا کتێب چاپبکەن دەبێ بیدەنە گڵۆبەڕۆژە فرۆشەکان. دواسەرنجم ئەوەیە کە ڕاستگۆی نووسەرە، من بۆخۆم وام هەرکتێبێک دەخوێنمەوە ئارەزوومە نووسەرەکە بناسم پاشان کتێبەکەی بخوێنمەوە، چونکە زۆرکەس هەن دەنووسن کەچی کەسایەتیان زۆر جودایە لە نووسین ، ئەوان باسی جوانی دەکەن کەچی خۆیان زۆر قێزەون و ناشرینن. ماوەتەوە بڵێم دەستخۆشی لەهاوڕی ئازیزم دەکەم بەهیوای بەردەوام بوونت ، ئەم رۆمانە شایستەی ئەوەیە بخوێنرێتەوە.


دکتۆر ئەحمەد میراودەلی : کاتێک نێێوگەڵی ئافرەت دەبێتە جێی ئابڕوومەندی پیاو . – WTARIKURD\nنووزەیەک بۆ ” دووعا و دنیا ” کان\nلە کۆمەڵگەی پیاوسالاردا ئەرکی سەرەکی ئافرەت دامرکاندنەوەی ئاڵۆشی جنسیی پیاوە . هەر ئەو راستییەشە کە بوونیان لەنێو خێزاندا دەکاتە مەترسی ، کەلەبەرێکی ماڵ کە پیاوانی دیکە لێوەی بێنە ژوورێ و دەستدرێژی بکەنە سەر ئابڕووی نێرینەی ماڵەکە ” ئافرەتەکانیان ”. ئافرەت وەک پارچە گۆشتێکە کە بۆنەکەی هەموو سەگ و پشیلەی دەڤەرەکە بانگ دەکات ، وەک ماسییەکی بریندارە لە ئاوێکی پڕ سەگەماسیدا. لەهەمان کاتیشدا ئەوەی دەیکات بەبەهاترین شت لای پیاوەکەی دەشیکاتە دانەی داو بۆ پیاوانی دیکە ، لەبەر ئەوەش پیاو خۆی بە لاواز و شەرمەزار و بێ ئابڕوو دەزانێت ئەگەر ئەو شتەی کە زیاتر لەهەموو شتێکی دیکەی دەوێت ، لێی بدزرێت . Does God heat women? p 83\nلەسەردەمی ژیانی ناو ئەشکەوتەوە کە دەگەڕێتەوە بۆ نزیکەی ٢٥٠ هەزارساڵ لەمەوبەر ، مەیلی پێکەوەژیان سەری هەڵداوە، سەردەمێکی زۆر دواتریش ، هزری پێکەوەنانی خێزان لە ئاوەزی مرۆڤدا چلوورەی بەستووە . وەلێ هەتا سەردەمی سەرهەڵدانی کشتوکاڵ کە هەتا ئێستا زانستی ئاڕکیۆلۆجی و مرۆڤناسی دەیگێڕنەوە بۆ نزیکەی حەوت هەزارساڵان لەمەوبەر ، پیاو بێ ئاگابووە لەوەی کە بەشێوەیەکی فیزیکی هاوبەشی بەرهەمهێنانی منداڵە ، هەر کە لەوە تێگەیشت خۆی کردە خاوەنی مندالەکە، لەو کاتەشەوە لەهزری پیاودا ئەوە چەسپاوە کە ئەگەری ئەوە هەیە پیاوی دیکەش چاوببڕنە ئافرەتی ناوماڵەکەی و سێکسی لەگەڵدا بکەن . لە راستیدا ئەوە ئەگەرێکە ، بەڵام بووەتە کێشەیەکی سایکۆلۆجی و سۆشیالی کە گوایە ئافرەت دەرگایەکی شەرمەزارییە بۆ پیاوە خاوەنەکەی – باوک و براکانیان پێش بەشودانیان و مێردەکەی دوای بەشوودانی . ئەوجا بۆ ئەوەی پیاو ” مێرد ” دڵنیابێت کە منداڵەکان نەوەی خۆینی و لە پیاوێکی دیکە نین ، دەستێکی تەواوی بەسەر سێکسوالیێتی ئافرەتدا گرتووە . لەکاتێکیشدا کە رێگەی ئەوپەڕی داوێنپیسی بەخۆی داوە ، هەمیشە چاوێکی لەسەر هەڵسوکەوتی هاوسەرەکەی بووە ، نەوەکا داوێنپیسییەک بکات و منداڵی زۆڵ بەخێو بکات . بۆیە هەرکاتیک مێرد سوسەیەکی کردبێت دەربارەی داوێنپیسی هاوسەرەکەی ، لەناوی بردووە . یاساو ریسای هەموو دەوڵەتانی کۆنیش بەتایبەتیش رێژیمی فیوداڵ پشتگیری ئەو نەریتەیان کردووە .\nراستییەکی بێ مێشکی سۆشیالی و فیزیکیش ئەوە دەگەیەنێت کە باوک و برا دەشێ زۆر بە ئاسانی لە لایەن پیاوانی دەرەکییەوە دەستدرێژییان بکرێتە سەر ئەگەرکچی بەشوونەدراویان لەناو ماڵادابێت . ئەمەش وایکردووە کە باوک و برا هەموو رێگەیەک بگرنەبەر و بەهەر شێوەیەک بێت بەربەست بن لەسەر دەستدرێژکردنی سێکسی بۆ سەر مێیینەی ماڵەکەیان ، کاتێکیش بەشوودەدرێت ، ئەو بەرپرسییە دەکەوێتە ئەستۆی مێردکەی کە بەلایەنی کەمەوە پاداشتی جووتبوونی بێ نرخ و بەهای پێدراوە . بەڵام دیسانەوە ئەو ترسە دەگوازێتەوە بۆ هزری مێردەکەی ، نەخوازا کچێکی هەبێت و کەسانی دەرەکی دەستی بۆ درێژ بکەن .\nبەلای زۆرینەی پیاوانەوە ، خوا ئافرەتی بۆ ئەوە درووستکردووە کە ژنی پیاو و دایکی منداڵەکانی بێت و هیچی دی. هەر بیر و باوەڕێکیش لەوە تێپەڕێ ، دەسندەی شەیتانە . کەچی سەیر ئەوەیە کە ئەو پیاوانەی ئابڕووی خۆیان بە ناوگەڵی مێیینەی ناوماڵەکانیان بەستۆتەوە رۆژانە و لە هەموو کاژێڕێکدا و لە پێشکەوتووترین وڵاتی ئەم سەرزەمینەدا ، بێ شەرمانە دەستدرێژی دەکەنە سەر ئافرەتان . هەڵبەت ئەو دەستدرێژییە لە وڵاتانی پێشکەوتوو و یاسا سەروەردا زۆر کەمە و بە زۆریش کرداری پیاوی نەخۆشە . بەڵام لە رێژیمە پیاوسالارەکاندا بەهۆی سەرکپکردنی ئازادی جنسییەوە ، بووەتە نەریت و نێچیرەکەش لە هەموو حاڵەتێکدا ، ئافرەتە بێ مافە داماوەکەیە .\nلەژێر دەسەڵاتی فیوداڵدا ، منداڵ بە ئازادی و بێ پەروا لە دایکە کۆیلەکەی دەزێ ، بەلام ئەگەر کچ بێت ، هەر لە تەمەنی شیرەخۆرییەوە تووشی تابووی نەریتی کۆمەڵگەی باوکسالار دبێت، نەریتێک کە باوکسالاری دایهێناوە و هەموو ئاینەکانیش پشتگیری دەکەن . بەموسا گوترا پێستی سەری چووکی نێرینەکانی ببڕێت وەک پێناسەیەک بۆ نەتەوەی پەسەندی خودا . کەچی سەیر ئەوەیە لە هەموو دانیشتوانی باکووری ئافریکا و دنیای ئیسلامیدا ، زێی ئافرەت دەشێوێنن. ئەگەر بڕینی پێستی چووکی نێرینەی جوو ئاماژەبێت بۆ نەتەوەی پەسەندکراوی خودا ، دەبوو هەموو تابووەکان لەئەستۆی نێرینە بئاڵانایە و بۆ سەلماندنی جوولەکاێتی خەڵک دەبوو بیسەلمێنن کە باوکی جوولەکەیە و خەتەنە کراوە ، کەچی بە پێچەوانەوەیە، بۆ جوولەکەبوون ، کەسەکان دەبێ بیسەلمێنن کە دایکیان جوولەکەیە . …….. دیارە خودا بەهەڵەدا چووە و کاکی رابای / مالووم ، هەڵەکەی بۆ راستکردۆتەوە .\nزووزوو گوێبیستی ئەوە دەبین کە لە هیندستان دەستدریژی جنسیی دەکریتە سەر ئافرەتان و دەشیان کوژن ، هەر لەم رۆژانەدا دەنگگۆی هەڵواسینی دوو ئافرەتی هیندستانیمان بەدارەوە دوای دەستدرێژی کردنە سەریان بەکۆمەڵ بیست . هاوتەریب دەنگۆی کوشتنی کیژێکی پازدەساڵانی کورد بەشێەوەیەکی مرۆڤ ئاسا ” دەڵێم مرۆڤ ئاسا، چونکە لە راستیدا هیچ ئاژەڵێک لە مرۆڤ دڕندەتر و بێ بەزەییتر نییە ، دڕندەی کێوی تەنها بۆ دابینکردنی ژیانی خۆی ئاژەڵ دەکوژێ ، وەلێ ئێمەی مرۆڤ ، بۆ هەر بیانوویەک دڵمان نەیگرێت ئامادەین بکوژین ” بۆیەکەم جار بەزۆر بەشوودراو و دوهەمجار فرۆشراو، بڵاو بووەوە .\nهەتا ئێستا هەر گوێبیستی کوشتنی ئافرەتان بووم لەسەر ئابڕوومەندی لە کوردستاندا ، ئێستا گوێبیستی فرۆشتنیشیان دەبین . دیارە لە سایەی دەسەڵاتەکەی کوردستانەوە لەجیاتی بەرەوپێشچوون و کرانەوە بەڕووی ئازادکردن و هاوتاکردنی ئافرەتدا ، لە هەردووک بواری ئەرک و مافدا ، وەک میزی وشتر بەرەودوا دەگەڕێنەوە ، وا دەسەڵاتی کورد خەریکە بەخێرهاتنی نەریتی ئەفگانی بکات و بەرەوپیری کڕین و فرۆشتنی ئافرەت بچێت .\nپێرێ دووعا بە بلۆک کوژرا ، دوێنێ ، دنیا فرۆشرا و کوژرا و لەوەشدەچێت دنیا شامی شەریف بێت . ……. بەڵام وا نییە ، با دەسەڵاتی کوردی زۆر باش بزانێت ، ئەگەر مێردە بکوژەکەی دنیا نەکاتە نموونە و مەخسەرەیەک بۆ هەموو پیاوێکی کورد ، ئەوا نووزەی من و ئەم و ئەوی دی ، دەبێتە گەردەلول .\nعیماد عەلی : کێ راستگۆیە ؟ .\nزانا عثمان : قەدەغەكردنی عەمرە بیدعەیە


“حكومەت لە ئاست نۆژەنكردنەوەی ڕێگای سەرەكی خاڵی سنووری باشماخ كەمتەرخەمە” – تۆڕی میدیایی خەڵک\n2019/07/20 - 8:40 PM\nنۆژەنكردنەوەی ڕێگای سەرەكی نێوان شارۆچكەی پێنجوێن و خاڵی سنووری باشماخ تا ئێستا تەواو نەكراوە و هاووڵاتیان و شۆفێرانیش نیگەرانن و داوا دەكەن كاری زیاتر بكرێت تاكو زووتر تەواو ببێت.\nبەهۆی بوونی خاڵی سنووری باشماخ لەنێوان باشوور و ڕۆژهەڵاتی كوردستان لە سنووری شارۆچكەی پێنجوێن، فشارێكی زۆری هاووڵاتیان و شۆفێران بەسەر ڕێگای سەرەكی نێوان پێنجوێن و باشماخەوە هەیە و زیاتر لە ساڵێكە كار كردن لەو ڕێگایە بوونی هەیە، بەڵام تا ئێستا تەواو نەبووە.\nلە بەدواداچوونێكی (خەڵك) دا هاووڵاتیان و شۆفێران لە شەقامەكە نیگەرانن و داوا دەكەن هەرچی زووترە ڕێگاكە تەواو بكرێت.\nئاماژەیان بۆ ئەوەش كرد، هەرچەندە ئەم ڕێگایە و خاڵە سنوورییەكە خێر و بێرێكی زۆری بۆ حكومەتی هەرێم هەیە، بەڵام حكومەت لە ئاست چارەسەركردن و نۆژەنكردنەوەی ڕێگا و شەقامەكانی ناوچەكە كەمتەرخەمە و نەیتوانیوە بە خێرایی كارەكانی ڕایی بكات.\nلای خۆشییەوە زانا ڕەحمان قائیمقامی پێنجوێن بە (خەڵك)ی ڕاگەیاند، كاركردن لە ڕێگا و شەقام و پڕۆژەكە بەردەوامە و تەواو نەبووە.\nوتیشی”ئومێد دەكەین ئەمساڵ بەشی زۆری پڕۆژەكە تەواو ببێت”.\nپڕۆژە خزمەتگوزارییەكانحكومەتی هەرێمی كوردستاندەروازەی نێودەوڵەتی باشماخ\nسوریای دیموكرات هۆشداری سەرهەڵدانی شەڕی دووەمی ناوخۆیی دەدات


- 6/19/2019 8:37:00 AM 34803 جار خوێندراوەتەوە\nدابەشکردنی موچەی مانگ ئازاری رابردو لە کۆتایی نزیکبوەتەوە و بڕیارە ئەمڕۆ چوارشەممە موچەی پێنج وه‌زاره‌ت و ژماره‌یه‌ك له ده‌سته‌كان دابه‌ش ده‌كرێت.\nسەرچاوەیەک لە وەزارەتی دارایی و ئابوری بە خەندان-ی راگەیاند، بڕیارە ئەمڕۆ چوارشەممە موچەی هەریە لە وه‌زاره‌ته‌كانی شاره‌وانی، كاره‌با، گواستنه‌وه و گه‌یاندن، پلاندانان، كشتوكاڵ دابەش بکرێت.\nئاماژەی بەوەشکرد، هەر ئەمڕۆ موچەی هەریەکە لە دیوانی چاودێری دارایی، مافی مرۆڤ، ده‌سته‌ی وه‌به‌رهێنان، ده‌سته‌ی ده‌ستپاكی، ژینگه، ناوچه‌كانی ده‌ره‌وه‌ی ئیداره‌ی هه‌رێم، ده‌زگای مین و كۆمسیۆنی باڵای هه‌ڵبژاردن و ڕاپرسی له هه‌رێم دەدرێت.\n16ی ئەم مانگە 522 ملیار دینار بۆ موچەی فەرمانبەرانی هەرێمی كوردستان لەلاین وەزارەتی دارایی عێراقەوە خرایە سەر حسابی بانكی هەرێم بۆ موچەی مانگی حوزەیران، بەڵام وەزارەتی دارایی هەرێم موچەی مانگی ئازاری ئەمساڵی پێدابەش دەکات.\nدوای تێپەڕبونی زیاتر لە پێنج مانگ تا ئێستا وەزارەتی دارایی تەنها دو موچەی ئەمساڵی بە تەواوی دابەشکردوە، ئەوەش لەکاتێکدایە وەزارەتەکە بڕیاریداوە 30 رۆژ جارێک موچە دابەش بکات بەبێ پەیڕەوکردنی سیستمی پاشەکەوتی موچە.


فراکسیۆنەکانی بزوتنەوەی گۆڕان: نەناوەندێتی ستراتیجی گۆڕانە\nلەم چەند رۆژەدا قسە و باس زۆر دەکرێ لەبارەی نەناوەندێتی، فراکسیۆنەکانی گۆڕان لە ئەنجومەنی پارێزگاکانی سلێمانی، ھەولێر و دھۆک، بەپێویستی دەزانێت رای خۆی لەم خاڵانەدا روون بکاتەوە؛\nبەرنامەی سیاسی بزوتنەوەی گۆڕان ھەر لەسەرەتای دامەزراندنیەوە، جەخت کردنەوە بوە لە پێویستیی نەناوەندێتی، وەکو شێوازێکی ئیدارەدانی تەندروست، کە دەسەڵاتەکانی پارێزگاکان و قەزا و ناحیەکان بچێتە بەرژەوەندی و باشترکردنی ئاستی پێشکەش کردنی پرۆژە و خزمەتگوزاریەکان.\nپێمان وایە نەناوەندێتی بەشێکی گرنگە لە بنەمای دیموکراسی و حوکمڕانی تەندروست، حوکمڕانیەکی دیموکرات و پێشکەوتو بەبێ نەناوەندێتی کارگێڕی نابێ. بۆیە سیاسەتی ئێمە پاراستنی ئەم قەوارەیەو بەهێزکردنێتی پێشمان وایە یەکێک لەو رێگایانەی کە بۆ بەهێزکردنی حکومەت و هەرێمی کوردستان پێویستە پیادەکردنی سیستەمی نەناوەندێتییە.\nلە ئەنجومەنی پارێزگاکانی هەولێر، سلێمانی و دهۆک.


دابەزاندنی خۆشترین یاری Call Of Duty بۆ مۆبایل بە خۆڕایی – تۆڕی میدیایی خەڵک\nدابەزاندنی خۆشترین یاری Call Of Duty بۆ مۆبایل بە خۆڕایی\n2019/07/02 - 2:29 PM\nپاش بڵاوبوونەوەی یارییەکانی پەبجی و فۆرتنایت بۆ سەکۆ جیاوازەکانی گەیمینگ و بەتایبەتی هەردوو سیستەمی مۆبایلە زیرەکەکانی وەکو ئەندرۆید و ئای ئۆ ئێس، لە ماوەی نزیکی داهاتوو شەڕی ئەفسانەکانی یاری Call Of Duty بۆ مۆبایل بەردەست دەخرێت کە یارییەکی جەنگییە و بە گرافیکێکی بەرزەوە بنیات نراوە، لە ئێستادا یارییەکە تەنها بۆ وڵاتی هیند کاردەکات ئەگەر تۆش خواستی ئەوەت هەیە یارییەکە ئەنجام بدەیت لەگەڵمان بە بۆ جێبەجێکردنی ئەم ڕێنماییانە.\nناوی یارییەکە: Call Of Duty Mobile Legends of WAR\nکۆمپانیای گەشەپێدەر: Timi Studio Group – Tencent Games\nدەگونجێت لەگەڵ وەشانی: ئەندرۆید 5.0 و بەرزتر\nنرخ: بەخۆڕایی بەڵام لە ناو یارییەکەدا کڕینی تێدایە.\nیارییەکە لە ئێستادا تەنها بەردەستە بۆ هیند و دواتر بۆ وڵاتەکانی دیکە بەردەست دەخرێت.\nگرنگترین تایبەتمەندییەکانی یارییەکە Call Of Duty Mobile:\nڕوونی گرایفی زۆر بەرز بە شێوازی HDR.\nتوانای پیشاندانی ٦٠ وێنەی هەیە لە چرکەیەکدا.\nڕێژەیەکی زۆری چەک لە خۆ دەگرێت.\nکۆنتڕۆڵ کردنی یارییەکە و ئەنجامدانی یاری تێیدا ئاسانە.\nدرووستکردنی تیم بەهەمان شێوازەکانی PUBG و Fortnite ــە.\nبۆ دابەزاندنی یارییەکە پێویستە ناونیشانی ئای پی ـپ بگۆڕیت بۆ وڵاتی هیندستان لە ڕێی دابەزاندنی یەک لەم دوو ئەپڵیکەیشنەوە دەتوانیت کۆگای گوگڵ پلەیەکەت بگۆڕیت بۆ وڵاتی هیندستان و پاشان دەست بکەیت بە دابەزاندنی یارییەکە لە ڕێی گەڕان بە دوای ناوی یارییەکە لە کۆگای گووگڵ پلەیدا.\nکرتە بکە لێرە بۆ دابەزاندنی ڤی پی ئێنی Hola Free یاخوود ڤی پی ئێنی IndiaVPN.\nچۆن بەخێراترین شێواز گوگڵ کڕۆمەکەت دەگۆڕیت بۆ فایەرفۆکس؟


ئەندامانی بەناو "ویلایەتی دیالە"ی داعش کە لەلایەن هێزەکانی عێراقەوە دەستگیرکران لەم وێنەیەدا له ئەیلولی 2016 دەبینرێن. [خاوەنی وێنە: بەڕێوبەرێتی هەواڵگری عێراق]\nهەزاران ئەندامی "رێکخراوی دەوڵەتی ئیسلامی لە عێراق و شام" (داعش) لەسەر تاوانی تیرۆریزم دەستگیرکراون لە 2014 ەوە و لەوکاتەوە رووبەڕووی دادگاییکردن و سزادان بوونەتەوە لە سیستمی دادی عێراقدا.\nبەرپرسانی عێراق دەڵێن دەستگیرکردنەکان بەگوێره‌ی رێکارە یاساییەکان ئه‌نجامدراون و بەپێی بەندەكانی مافی مرۆڤی جیهانی.\nسەرۆکی دەزگای کەلتووری یاسایی، تاریق حەرب بە دیارونای وت دەستگیرکردنەکان دوای دەرکردنی فەرمانی دەستگیرکردن لەلایەن دادوەرەوە ئەنجامدەدرێن. دوای ئەوەی داوا پێشکەشدەکرێت یان دوای ئەوەی کەسێك "لەکاتی کردەوەکەدا ده‌ستگیرده‌كرێت" لەکاتێكدا هەوڵدەدات هێرشێکی تیرۆریستی ئەنجامبدات.\nوتی دەستگیرکراوەکان لێپێچینەوەیان لەگەڵدا دەکرێت لەسەر ئه‌و تاوانانه‌ی پێی تۆمەتبارن لەگەڵ زانیاری دیکە وەك شوێن و هاوکارەکانیان.\nحەرب وتی: "دوای ئەوەی دانپێدانانی تۆمەتبارەکە و شایەتحاڵەکان تۆماردەکرێن، دادگای تاوانەکان دەستبەکاردەبێت بۆ بەدواداچوونی زیاتر لەسەر تاوانەکە و بەڵگەکان بەرلەوەی سزا دەربکات."\nوتی دواکەوتنی حوكمدان له چەند کەیسێكدا دەگەڕێتەوە بۆ چەند فاکتەرێك، له‌نێویاندا "كاتێك تۆمەتبارەکە لە چەند تاوانەوە تێوەگلابێت، لە چەند شوێنی جیاواز و چەندین هاوکاری هەبێت".\nوتیشی لەو حاڵەتانەدا لێکۆڵینەوەی درێژخایەن پێویستە.\nحەرب وتی یاسای عێراق بە بەرپرسیارێتیەکی زۆرەوە مامەڵە لەگەڵ کەیسی تیرۆریزم دەکات "بۆ دڵنیابوونەوە لە سەروەریی داد بۆئەوەی کەسی بێتاوانیش بەهەڵە تۆمەتبارنەکرێت."\nوتیشی: "هەموو شتێك بە رێکاری یاسایی بەڕێوەدەچێت، لە دەستپێکی گرتنەوە تا لێپێچینەوە و تا دەگاتە دوا بڕیاری دادگا و سزادان."\nهه‌روه‌ها وتی: "ئەوانەی لەسەر تاوانی تیرۆریزم ده‌ستگیركراون ژمارەیان دەگاتە چەند هەزارێك." ئاماژەی بۆ ئەوەش کرد کە لە زیندانی تۆکمەدا دەستبەسەرن و "بەگوێره‌ی بەند و پرەنسیپه جیهانییەکانی مافی مرۆڤ مامەڵەیان لەگەڵدا دەکرێت."\nحەرب وتی: "نزیکەی 100 کەس ئەمساڵ لە سێدارەدران دوای ئەوەی بەڵگەی یەكلاییكه‌ره‌وه هەبوو کە ده‌یسه‌لماند تاوانی کوشتنیان ئه‌نجامدابوو."\nئەمنییەتی توند لە زیندانه‌كاندا\nسەرۆکی لیژنەی ئەمنی له ئەنجومەنی پارێزگای ئەنبار، نەعیم كه‌عود وتی نزیکەی 2,300 دەستگیرکراو لە ئەنبار بەندکراون لەسەر تاوانەکانی پەیوەند بە تیرۆریزمەوە.\nبە دیارونای وت كه سزادراوەکان بۆ ئەو زیندانانە نێردراون کە ئەمنییەتیان زۆر پتەوە و رێکاری زۆر توند و وردی ئەمنی رەچاودەکرێت "بۆ پاراستنی زیندانەکان و بەرەنگاربوونەوەی گەندەڵی".\nوتی: "رێکارە ئەمنییە توندەکان دەبینین لەکاتی سەردانماندا بۆ زیندانەکان و زیندانییەکانیش باش مامەڵەیان لەگەڵدا دەکرێت و رێیاندەدرێت بەشداریبكه‌ن له چەندین بەرنامەی چاکسازیدا."\nوتیشی وێركشۆپ و خولی راهێنان بۆ زیندانییەکان دانراون و ئاماژەی بۆ ئەوە کرد كه رێنوێنی ئایینیش وەردەگرن کە ئامانجی چاکسازییە لە بیروبۆچوونە گومڕاكانیاندا.\nكه‌عود وتی دادگای تێهه‌ڵچوونه‌وه‌ی ئەنبار چەندین لیژنەی هەیە لەسەر تاوانەکانی تیرۆریزم کاردەکەن و پێکهاتوون لە دادوەر و لێکۆڵەرەوەکان و بەرپرسانی هەواڵگری، کە لێپێچینەوە لە دەستگیرکراوەکان دەکەن لەسەر ئه‌و تاوانانه‌ی پێی تۆمەتباركراون.\nوتیشی دوای ئەوەی تاوانەکان پشتڕاستدەکرێنەوە "دەبرێن بۆ دادگاکان بۆئەوەی رووبەڕووی دادگاییكردنێكی دادپەروەرانە ببنەوە".\nپۆلیسی پارێزگای نەینەوا دەڵێت 2,000 کەسیان بە تۆمەتی تاوانی تیرۆریزم دەستگیرکردووە.\nئەندامی لیژنەی ئەمنی له ئەنجومەنی پارێزگای نەینەوا، حەسەن شەبیب بە دیارونای وت ئۆپەراسیۆنەکان بۆ راوەدوونان و ده‌ستگیركردنی ئەندامانی داعش "بەپتەوی لەلایەن دانیشتووانە ناوخۆییەکەوە پشتیوانی دەکرێت".\nوتی: "مەدەنییەکان هێزە ئەمنییەکان دەبەنە سەر شوێنەکانی داعش." ئاماژەی بۆ ئەوەش کرد كه هاوکارییەکانی نێوان دانیشتوانە مەدەنییەکە و هێزەکانی عێراق زۆر پتەوترە وه‌ك بەر لەو کاتەی داعش هات لە ناوەڕاستی 2014.\nوتیشی: "ئێستا رووبەڕووی واقعێکی دیکە بووینەتەوە کە تیایدا مەدەنییەکان و هێزە ئەمنییەکان پشتیان بە پشتی یەکەوەیە لەیەك سەنگەردا دژی تیرۆریزم."


لێكۆڵینەوە لە تاوانەكانی دارفۆر دەكرێت – Knwe.org\nسەرەکی » دۆسێ » لێكۆڵینەوە لە تاوانەكانی دارفۆر دەكرێت\nلێكۆڵینەوە لە تاوانەكانی دارفۆر دەكرێت\nداواكاریی گشتی سودان، لێكۆڵینەوە لەو تاوانانە دەكات كە لە سەردەمی دەسەڵاتەكەی عومەر حەسەن بەشیر سەرۆكی پێشووی سودان، لە دارفۆر ئەنجامدران.\nتاج ئەلسڕ ئەلحبر، داواكاریی گشتی دەڵێت، دادگایی كردنەكە لە دەرەوەی سودان بەڕێوەدەچێت.\nدە ساڵ لەمەوبەر، دادگای نێودەوڵەتی تاوانەكان یاداشتێكی بۆ دەستگیركردنی بەشیر دەركرد، بە تۆمەتی ئەنجامدانی كۆمەڵكوژی و تاوانی جەنگ و تاوانی دژ بە مرۆڤایەتی لە هەرێمی دارفۆر.\nشەڕی نێوان یاخیبوان و میلیشیاكانی سەر بە حكومەت لە دارفۆر لە ساڵی 2003 هەڵًگیرسا. نەتەوە یەكگرتووەكان دەڵێت، نزیكەی 300 هەزار كەس لەو جەنگەدا كوژراون.\nدوای زیاتر لە 30 ساڵ لە حوكمڕانی، بەهۆی تەوژمێكی ناڕەزایی میللی، دەسەڵاتەكەی بەشیر لە ساڵی ڕابردوودا ڕوخا.\nلەئێستادا سودان لەلایەن حكومەتێكی راگوزەرییەوە بەڕێوەدەبرێت كە لە فەرماندە سەربازییەكان و ئەندامانی بزاوتنی ناڕەزاییەوە پێكدێت.\nلێكۆڵینەوە لە تاوانەكانی دارفۆر\nئەلحبر ڕایگەیاندووە، «لێكۆڵینەوە لە دارفۆر پێداگری لەو كەیسانە دەكاتەوە كە دژ بە سەرانی رژێمی پێشوو بەرزكراونەتەوە»، بەبێ ئەوەی ناوەكان بخاتەڕوو، بەڵام دەڵێت، هیچ كەسێك لەوانەی لە تاوانەكاندا دەستییان هەبووە لە لێكۆڵینەوەكان بەدەرناكرێن.\nبە گوتەی داواكاری گشتی سودان، چاو بە هەموو ئەو تاوانانەدا دەخشێنرێتەوە كە لەكاتی ناكۆكییەكانی دارفۆر ئەنجامدران، بە زۆرێك لە رووداوەكانی كوشتن و لاقەكردنەكان.\nهەروەها پێیوایە، گەر پێویست بكات، دادگایی كردنەكە لە دەرەوەی سودان بەڕێوەدەبرێت، ئەمەش ئەگەری گواشتنەوەی بەشیر بۆ دادگای نێودەوڵەتی تاوانەكان لە لاهای نزیك دەكاتەوە.\nچی لە دارفۆر ڕویدا؟\nكاتێك شەڕ لە دارفۆر هەڵگیرسا كە خێڵە ڕەشەكان چەكییان هەڵگرت، دوای ئەوەی حكومەتەكەی بەشیریان (لەلایەن عەرەبەوە كنۆترۆڵ كرابوو) بە پەراوێزخستنی ناوچەكە تۆمەتباركرد.\nسوپا یاخیبوانی كوشت، لە هەمان كاتدا هێزە نیمچە سەربازییەكانیش بە میلیشیاكانی جەنجەویدەوە كە ناوبانگێكی خراپیان هەیە چونە پاڵ هەڵمەتەكانی سوپا و لەو نێوەندەشدا تۆمەتباركران كە بە سواری حوشتر ئەسپەوە پیاوانیان كوشتووە و دەستدرێژییان كردوەوەتە سەر ژنانی ناوچەكە و هەرچییەكیان بەردەستكەوتووە تاڵانیان كردووە.\nرێكخراوەكانی مافی مرۆڤ، حكومەتەكەی بەشیر بە بەكارهێنانی تەكتیكی خاكی سوتاو تۆمەتبار دەكەن كە بووە مایەی ئاوارەبوونی زیاتر لە دوو ملیۆن كەس لە ناوچەكە.\nسەرانی رژێمەكەی بەشیر لە كوێن؟\nدوای لەسەركارلابردنی بەشیر لەسەر دەسەڵات لە نیسانی ساڵی 2019، داواكارانی گشتی لە دادگای نێودەوڵەتی تاوانەكان داوایان كرد رادەستی دادگاكە بكرێت بۆ داگایی كردنی بەتۆمەتی ئەنجامدانی تاوانی كوشتن لە دارفۆر.\nفەرماندەكانی سوپا كە لە دوای روخانی دەسەڵاتەكەی بەشیر دەستبەجێ دەستییان بەسەر دەسەڵاتدا گرت، لە سەرەتاوە رەتیان كردەوە سەرۆكی لەسەركارلادراو رادەست بكەن، بەڵام ئەو چەتەرەی بزاوتنی ناڕەزایی لەژێردرا كۆبووەوەتەوە- لەئێستادا نوێنەرایەتییەكی گەورەی هەیە لە ئەنجومەنی حوكم لە وڵاتەكەدا، لەم ماوەیەی دواییدا رایگەیاندبوو، رێگری نییە بەرانبەر بە رادەستكردنی بەشیر بە دادگای نێودەوڵەتی تاوانەكان.\nداواكاریی گشتی سودان دەڵێت، لێكۆڵینەوە لەگەڵ سەڵاح غوش سەرۆكی پێشووی هەواڵگری سەردەمی بەشیر دەكرێت. سەرۆكی دەزگای هەواڵگری و ئاسایشی نیشتمانی لە مانگی نیسانی ساڵی رابردوو لە دوای دوو رۆژ لە روخانی بەشیر، دەستی لەكاركێشایەوە و وڵاتی بەجێهێشت.\nئەلحبر رایگەیاندووە»چوار كەیس هەیە لە دژی سەڵاح غوش، لەلایەن ئینتەرپوڵەوە دەستمان بە گرتنەبەری گێڕانەوەی كردووە (بۆ سودان) «.\nئاشكرا نییە محەمەد حەمدان حەمیدەتی خرابێتە ژێر لێكۆڵینەوەوە.\nحەمیدەتی فەرماندەی پێشووی میلیشیاكانی جەنجەوید بوو لە دارفۆر، لەگەڵ زۆربوونی گوشاری خۆپیشاندانەكان دەستی لەكاركێشایەوە و كرایە جێگری سەرۆكی ئەنجومەنی سەربازی راگوزەری لە سودان لە دوای روخانی بەشیر.\nلە مانگی ئابی رابردوو، حەمیدەتی كرایە ئەندام لە ئەنجومەنی سەروەری كە سەرپەرشتی راگوزەری دەكات بۆ حوكمی مەدەنی.\nرێكخراوی هیومان رایتس وۆچ كە بایەخ بە مافەكانی مرۆڤ دەدات، حەمیدەتی بە سەرپەرشتیكردنی پێشێلكارییەكانی دژ بە مەدەنییەكان تۆمەتبار دەكات بە «ئەشكەنجەدان و كوشتن لە دەرەوەی یاسا و لاقەكردنی بەكۆمەڵ» لە دارفۆر، بە هەمان شێوە لە ناكۆكییەكانی تری هەردوو ویلایەتی نیلی شین و باشووری كەردەڤان.\nجەمیدەتی دەڵێت، بەكارهێنانی هێز لە دارفۆر پێویست بوو لەپێناو پاراستنی مەدەنییەكان.\nلە مانگی كانوونی یەكەمی رابردوو، بەشیر بە دوو ساڵ زیندانی لە دامەزراوەی چاكسازی حوكمدرا، دوای ئەوەی بە تۆمەتەكانی گەندەڵی بەسەردا ساغبووەوە.\nهەروەها داواكاریی گشتی، بەشیر بە كوشتنی خۆپیشاندەران تۆمەتباردەكات لەكاتی ئەو ناڕەزاییەی كە بووە بووە مایەی لەسەركارلابردنی، لە هەمان كاتدا لێكۆڵینەوەی لەگەڵدا دەكرێت لەبارەی ئەو كودەتایەی كە لە ساڵی 1989دا رویدا و گەیاندییە دەسەڵات.


له‌لایه‌ن: ڕێزدار ئەحمەد - به‌روار: 2021-05-02-06:34:00 - کۆدی بابەت: 5099\nزانیاری دەربارەی تۆڵەکە مارانە (الشیح)\nلەتیرەی کاسنیە زیاتر لە بەرزاییەکان دەڕوێت بەرزی (٤٠-٦٠)سانتیمەتر دەبێت و گوڵێکی زەردی جوان دەکات، لقەکانی بەرامبەر یەک نین و گەڵاکەی بڕگە بڕگەی قوڵە گەڵای باریکە تەواوی ئەو گیایە داپۆشراوە بە ڕەنگی خاکی زیوی و لەسەرەوە هێشوی گوڵەکە دێتە دەر میوەکەی لولەیی و بازنەییە واتە گوڵەکەی لە شوێنی وشك دەبێت نەک لە دەم ئاو، گوڵ و گەڵا و سەرە تولەکانی دەشێت بۆ دەرمان.\nچۆنێتی ئامادەکردنی تۆڵەکە مارانە\nبەشێوەی دەم کردن بەپێی تەمەن و توانای ئەو کەسە دەبێت لە(٥) تا(١٥) گرام بۆ لیترێک ئاوی کوڵاو بۆ ماوەی (٢٠-٣٠) خولەک، وە دەتوانی بە ئاگری هێواش (١٠)خولەک بکوڵێنیت، بەکارهێنانی ڕۆژانە (٣)فنجانە بۆ پێش نان کاریگەرتر و باشترە نیو کاتژمێر پێش نان بخورێت بە تایبەت کە بۆ کەم خوێنی و قەڵەوی و گەدە بێ بە شێوەی تۆزیش دەتوانیت بیخۆیت، بە کۆمپریس و بخور بەکاردێت، زەیتی هەیە لە بازاڕ و دەرمانخانە گیاییەکان بەناوی (اسانس ابسنتین) دەتوانیت تا دوو مانگ بەکاری بهێنیت ئەگەر سێ ژەمە بێت، ماددەی (تیون و تویل٣، تانن و ابسین تین، شیرەی تاڵ و اسید الی) تێدایە.\nسوودەکانی تۆڵەکە مارانە\nبۆ کەم خوێنی و بۆ لاوازی واتە قەڵەوت دەکات وە بۆ زەردوویش باشە.\nبۆ بێخەوی و تووڕەی، دەبێت (٢٠)گرام لە یەک لیتر سرکەی ترێدا بۆ ماوەی (١٥) خولەک بکوڵێت دوای سارد بوونەوەی دەیپاڵێویت و ئەو ئاوە لە شووشەی دەکەیت، پێش خەوتن ناوچاوان و کەمێک لە پێشی سەر تا گوێچکە پێی چەور دەکەیت و بۆ شەقیقەش باشە.\nبۆ کرم ئەگەر (١٠٠) لە گیای خاو و (١٠٠)لە ڕیشەی شیرین بەیان واتە ڕەگی مێکوک و (٢٥)گرام ڕازیانەی کوتراو هەر سێکیان لەیەکبدە و بە دەم کراوی پڕی کەوچکێک بۆ پەرداخێک ئاوی کوڵاو یان هەر بە تۆز دەخورێت، ئەگەر لەو کاتەدا هەڵوژەش هەبێت بخورێت باشترە.\nبۆ تا و ئازاری کەلەک و بن باڵ و کەم خواردنی کەسی بێ ئیشتیها.\nبۆ نەزیف و خوێن ڕێژەی ئافرەتان و بۆ ڕێکخستنی سووڕی مانگانەی ژنان باشە.\nبۆ ئازاری قورگ و ناودەم غەرغەرەی پێدەکرێت و بۆ تەشەنوج بە زەیتەکەی دەشێلرێت و بۆ قۆڵنج و گرژی ڕیخۆڵە و گەدە بەسوودە.\nبۆ شوێنی کوترا و بە ئازار باشە.\nدڵ بەهێز دەکات و میز زیاد دەکات قەبزیی بۆ مەزاج ساردەکان باشە.\nبۆ کەسێک جەڵتە لێیدابێت یان سەکتەی کردووە تاوی دەم کراوی گیا خاو بە گەرووی دابکە هێواش هێواش تا فنجانێک بخواتەوە وە زۆر بەسوود و کاریگەرە.\nئەگەر بتەوێت خوێن بێتە جێگایەکی لاشەت پێی چەور بکە یان لێی ببەستە خوێن دێتە ئەو جێگایە هەر بۆیە ئەوانەی پەڵەی سپی لە چاویاندا پەیدا دەبێت بوری گیا خاوی بۆ دەکەن و سوودی زۆرە.\nبۆ هەوکردنی گوێ کەمێک تۆزی ئەو گیایە لەناو کومێک زەتی بادەمی تاڵدا بکوڵێنە و دوای ساردبوونەوەی زراوی بزن یان زراوی گا چەند دڵۆپی لەپاڵ بکە و تێکی بدە و بە دڵۆپ ڕۆژی چەند جارێک لە گوێی بکە ئیلتیهاب ناهێڵێت.\nتێبینی: نابێت زیاد بەکاربێت ئەگەر بەردەوام بەکاربێت زیانی دەبێت بۆ تەشەنوج و بۆ دەمار و بێ هێزی واتە دوو مانگ ڕێگە پێدراوە و بەسوودە.\nبابه‌ته په‌یوه‌ندیداره‌كان به : تۆڵەکە مارانە (الشیح)